
	专"谉


	讗转''诇 讬砖 讬讚 诇爪讚拽讛. 诪砖讜诐 讚讻讬讜谉 讚讗转拽砖 讗注''讙 讚诇讗 讻转讬讘讗 讘讛讚讬讗 讗讬谉 讛讬拽砖 诇诪讞爪讛: 讛驻拽专 诪讗讬 诪讬 讗诪专讬谞谉 讛讬讬谞讜 爪讚拽讛 讗讜 诇讗. 讜讛讗讬 讚诇讗 诪住驻拽讗 诇谉 讗讬 讬砖 讬讚 诇砖讘讜注讛 讗讜 诇讗 诪砖讜诐. 讚讘讛讚讬讗 讗讬转拽讜砖 讻讬 讬讚讜专 谞讚专 讗讜 讛砖讘注 砖讘讜注讛 讜讛讬讬谞讜 讚转谞谉 (诇拽诪谉 讟.) 讻谞讚专讬 专砖注讬诐 谞讚专 讘谞讝讬专 讘拽专讘谉 讜讘砖讘讜注讛 讗诇诪讗 讬砖 讬讚 诇砖讘讜注讛: 讬砖 讬讚 诇讘讬转 讛讻住讗. 砖讬讛讗 讗住讜专 诇拽专讜转 讘讜 拽''砖: 讞讚讗 诪讙讜 讞讚讗 拽诪讬讘注讬讗 诇讬讛. 讻诇讜诪专 讗转''诇 讬砖 讝诪讜谉 讬砖 讬讚 讗讜 讗讬谉 讬讚: 讜诇注谞讬谉 讛诇讻讛 讘拽讚讜砖讬谉 谞拽讬讟讬谞谉 诇讞讜诪专讗 讚讬砖 讬讚 讚讻讬讜谉 讚讘注讬讬谉 诇讗 讗驻砖讬讟讗 讛讜讛 诇讬讛 住驻讬拽讗 讚讗讜专讬讬转讗 讜诇讞讜诪专讗 讜讘驻讗讛 讜爪讚拽讛 讻转讘 讛专砖讘''讗 讝''诇 谞诪讬 讚讗讝诇讬谞谉 诇讞讜诪专讗 讻讬讜谉 讚住诇拽讜 讘转讬拽讜 讜讻谉 讻转讘 讛专诪讘''谉 讝''诇 讘讛诇讻讜转讬讜 讚讘注讬讬谉 讚爪讚拽讛 诇讗 讗驻砖讬讟讗 讘讛讚讬讗 讜住讜讙讬讬谉 讚讬砖 讬讚 诇爪讚拽讛 讜拽讬讬诪讗 诇谉 谞诪讬 讚讻诇 转讬拽讜 讚讗讬住讜专讗 诇讞讜诪专讗. 讜诪讗讬 讚讗诪专 讝''诇 讚住讜讙讬讬谉 讚讬砖 讬讚 诇爪讚拽讛 讛讬讬谞讜 诪砖讜诐 讚拽讗诪专讬谞谉 讗诐 转诪爪讗 诇讜诪专 讬砖 讬讚 诇爪讚拽讛 讜讝讛 讗驻砖专 讛讜讗 注诇 讚专讱 讛专诪讘''诐 讝''诇 砖驻讜住拽 讘讻诇 诪拽讜诐 讻讗诐 转诪爪讗 诇讜诪专. 讗讘诇 讘诪讗讬 讚拽讗诪专 讚拽讬讬诪讗 诇谉 谞诪讬 讚讻诇 转讬拽讜 讚讗讬住讜专讗 诇讞讜诪专讗 讜谞专讗讛 砖讛住讻讬诐 讙诐 讻谉 诇讝讛 讛专砖讘''讗 讝''诇 讜转诪讛谞讬 注诇讬讛谉 砖讛专讬 住讜讙讬讗 诪驻讜专砖转 讛讬讗 讘住讜祝 驻专拽 讛讝专讜注 讜讛诇讞讬讬诐 (讞讜诇讬谉 讚祝 拽诇讚.) 砖住驻拽 诪诪讜谉 注谞讬讬诐 讛专讬 讛讜讗 住驻拽 诪诪讜谉 讚讗讝诇讬谞谉 讘讬讛 诇拽讜诇讗 诇谞转讘注 诪讚诪拽砖讬谞谉 讛转诐 讗诪转谞讬' 讚讙专 砖谞转讙讬讬专 讜讛讬讛 诇讜 驻专讛 谞砖讞讟转 讜讻讜' 转谞谉 住驻拽 诪诪讜谉 驻讟讜专 讗诇诪讗 住驻讬拽讗 诇拽讜诇讗 讜专诪讬谞讛讜 讞讜专讬 谞诪诇讬诐 砖讘转讜讱 讛拽诪讛 讜讻讜'. 讜讗讬爪讟专讬讱 诇砖谞讜讬讬 讛讻讗 驻专讛 讘讞讝拽转 驻讟讜专讗 拽讬讬诪讗 拽诪讛 讘讞讝拽转 讞讬讜讘 拽讬讬诪讗 讗诇诪讗 讟注诪讗 讚讘讞讝拽转 讞讬讜讘 拽讬讬诪讗 讛讗 诇讗讜 讛讻讬 住驻拽 驻讟讜专 讜讗诐 讗讬转讗 讚住驻拽 诪诪讜谉 注谞讬讬诐 讛讜讛 诇讬讛 住驻讬拽讗 讚讗讬住讜专讗 诇诪讛 诇讬 诇砖谞讜讬讬 讛讻讬. 讜注讜讚 讚讛转诐 谞诪讬 讗拽砖讬 诇讬讛 讗讘讬讬 讜讛专讬 注讬住讛 讚讘讞讝拽转 驻讟讜专讗 讜转谞谉 讙专 砖谞转讙讬讬专 讜讻讜' 住驻拽 讞讬讬讘 讜讗诪专 诇讬讛 住驻拽 讗讬住讜专讗 诇讞讜诪专讗 住驻拽 诪诪讜谞讗 诇拽讜诇讗 讜讗诐 讗讬转讗 讚住驻拽 注谞讬讬诐 诪拽专讬 住驻拽 讗讬住讜专讗 讘讛讛讜讗 驻讬专讜拽讗 讙讜驻讛 讛讜讛 诪爪讬 诇砖谞讜讬讬 诇讬讛 讛讗 讚讗拽砖讬 诪讞讜专讬 谞诪诇讬诐 讗诪转谞讬'. 讜注讜讚 讚讗诪专讬谞谉 讛转诐 讘驻''拽 讚讬讜诪讗 (讚祝 讞:) 转谞谉 讛转诐 讛谞讞转讜诪讬谉 诇讗 讞讬讬讘讜 讗讜转诐 诇讛驻专讬砖 讗诇讗 讻讚讬 转专讜诪转 诪注砖专 讜讞诇讛 讜讗拽砖讬谞谉 讘砖诇诪讗 转专讜诪讛 讙讚讜诇讛 讚转谞讬讗 讜讻讜' 诪注砖专 专讗砖讜谉 讜诪注砖专 注谞讬 讛诪讜爪讬讗 诪讞讘讬专讜 注诇讬讜 讛专讗讬讛 讻诇讜诪专 讚诇讬讻讗 住驻讬拽讗 讚讗讬住讜专讗 讗诇讗 讚诪诪讜谞讗 讜诪诪讜谞讗 讛诪讜爪讬讗 诪讞讘讬专讜 注诇讬讜 讛专讗讬讛 讗诇讗 诪注砖专 砖谞讬 谞驻专砖讜讛 讜谞住拽讜讛 讜谞讬讻诇讜讛 讘讬专讜砖诇讬诐 讜讗诐 讗讬转讗 讚住驻拽 注谞讬讬诐 住驻讬拽讗 讚讗讬住讜专讗 讛讜讗 讻讬 讛讬讻讬 讚拽砖讬讗 诇讬讛 诪注砖专 砖谞讬 转拽砖讬 诇讬讛 谞诪讬 诪注砖专 注谞讬 讗诇讗 讜讚讗讬 住驻讬拽讗 讚诪诪讜谉 注谞讬讬诐 诇讗 诪拽专讬 住驻讬拽讗 讚讗讬住讜专讗 讗诇讗 住驻讬拽讗 讚诪诪讜谞讗 讜诇拽讜诇讗 讜诇驻讬讻讱 讗讬谞讬 诪转讞讜讜专 讘讚讘专讬讛诐 讝''诇 讘讝讛. 讜讙讘讬 讛驻拽专 讗讬谉 住驻拽 讚讛讜讛 诇讬讛 住驻讬拽讗 [讚诪诪讜谉] 讜诇拽讜诇讗 讜讗讬谉 讬讚. 讜讻谉 谞诪讬 讙讘讬 讘讬转 讛讻住讗 讚讗驻讬' 讗诐 转诪爪讗 诇讜诪专 讝讬诪讜谉 诪讜注讬诇 诇讗 诪讛谞讬 讗诇讗 诪讚专讘谞谉 讜讛讜讛 诇讬讛 住驻讬拽讗 讚专讘谞谉 讜诇拽讜诇讗: 诪谞讜讚讛 讗谞讬 诇讱 专' 注拽讬讘讗 讞讜讻讱 讘讝讛 诇讛讞诪讬专. 讞讜讻讱 讻讗讚诐 砖讛讜讗 诪住讜驻拽 讘讚讘专 讜诪转讞讻讱 讘注爪诪讜 诪驻谞讬 砖讗讬谞讜 讬讻讜诇 诇讘专专讜. 讗讬 谞诪讬 诪诇砖讜谉 讞讬讱 讻诇讜诪专 砖讛讬讛 诪讟注讬诐 诇讞讻讜 诇讛讞诪讬专: 诪讜讚讛 讛讬讛 专''注 诇注谞讬谉 诪诇拽讜转 砖讗讬谞讜 诇讜拽讛. 讚讛讗 诪住驻讬拽讗 讛讜讗 砖讛讬讛 诪讞诪讬专 讜诇讗 砖讛讬讛 讛讚讘专 讘专讜专 诇讜 讜诪讬讛讜 砖诪注讬谞谉 讚讬讚讜转 谞诪讬 诇诪诇拽讜转 讗讬转专讘讜 讚讗讬 诇讗 诪讗讬 诪讜讚讛 专''注 驻砖讬讟讗: 谞讚讬谞讗 诪讬谞讱 讚讻''注 讗住讜专. 讻诇讜诪专 讗住讜专 讜诇讜拽讛. 讜诪讬讛讜 讚讜拽讗 讘讚讗诪专 砖讗谞讬 讗讜讻诇 诇讱 讻讚讗诪专 砖诪讜讗诇 诇注讬诇 (讚祝 讚:) 讙讘讬 诪讜驻专砖谞讬 诪专讜讞拽谞讬 讘讻讜诇谉 注讚 砖讬讗诪专 砖讗谞讬 讗讜讻诇 诇讱 讜讻讜' 讜讘谞讚讬谞讗 谞诪讬 讚讻讜转讬讬讛讜 砖讛讜讗 诇砖讜谉 讛专讞拽讛: 诪砖诪讬转谞讗 诪讬谞讱 讚讻''注 砖专讬. 讚讗驻讬诇讜 讗诪专 砖讗谞讬 讗讜讻诇 诇讱 讗讬住讜专讗 谞诪讬 诇讬讻讗 砖讗讬谉 讝讛 诇砖讜谉 谞讚专 讗诇讗 诇砖讜谉 砖诪转讗 讜讛讬讬谞讜 谞诪讬 讚讘注讜讘讚讗 讚讛讛讜讗 讙讘专讗 讚讗诪专 诪砖诪讬转谞讗 诪谞讻住讬 讗诪专讬谞谉 讜驻诇讬讙讗 讚专讘 讞住讚讗 讗注''讙 讚诪谞讻住讬 讛讜讬 诪讜讻讬讞 [讻讗讬诇讜 讗诪专] 砖讗谞讬 讗讜讻诇 诇讱: 讘诪讗讬 驻诇讬讙讬 讘诪谞讜讚讛 [讗谞讬 诇讱]. 讻诇讜诪专 讜讗诪专 谞诪讬 砖讗谞讬 讗讜讻诇 诇讱. 讚讛讗讬 诇讬砖谞讗 讚诪谞讜讚讛 诪砖诪注 讛讻讬 . 讜诪砖诪注 讛讻讬 专''注 住讘专 诇讬砖谞讗 讚谞讚讜讬讗 讛讜讗. 讻诇讜诪专 砖讗祝 讛讜讗 诇砖讜谉 专讬讞讜拽 讜讛讘讚诇 讻诪讜驻专砖谞讬 诪专讜讞拽谞讬 讻讚诪转专讙诪讬谞谉 讜讛讚讜讛 讘谞讚转讛 讜住讗讜讘转讛 讘专讞讜拽讛 讛诇讻讱 讗住讜专. 讜专讘谞谉 住讘专讬 诇讬砖谞讗 讚诪砖诪转讗 讛讜讗 砖诇砖讜谉 讘谞讬 讗讚诐 诇讗诪专讜 注诇 谞讚讜讬 讘诇讘讚: 讗诇诪讗 拽住讘专 讘诪砖诪转谞讗 驻诇讬讙讬 讚住讘讬专讗 诇讬讛 讚讟注诪讗 讚专''注 讚讻讬讜谉 讚砖讜讬 谞驻砖讬讛 讘讛讚讬讛 讻诪砖讜诪转 诇讗住讜专 讛谞讗讛 讘讗 砖讻谉 驻讜专砖讬谉 诪谉 讛诪砖讜诪转 讜讛诪谞讜讚讛: 讜诇注谞讬谉 讛诇讻讛 诇讗 拽讬讬诪讗 诇谉 讻专' 注拽讬讘讗 诪讚讗诪专讬谞谉 讚诇讬转 讚讞砖 诇讛. 讜注讜讚 讚拽讬讬诪讗 诇谉 讛诇讻讛 讻专' 注拽讬讘讗 诪讞讘讬专讜 讜诇讗 诪讞讘讬专讬讜 讛诇讻讱 谞讚讬谞讗 诪诪讱 砖讗谞讬 讗讜讻诇 诇讱 讗住讜专 讜诇讜拽讛. 谞讚讬谞讗 诪讬谞讱 讘诇讞讜讚 砖专讬. 诪谞讜讚讛 讗谞讬 诇讱 砖讗谞讬 讗讜讻诇 诇讱 谞诪讬 砖专讬 讜讗讬谉 爪专讬讱 诇讜诪专 诪砖诪转谞讗 诪讬谞讱 砖讗谞讬 讗讜讻诇 诇讱. 讜讻谉 驻住拽 讛专诪讘''谉 讝''诇 讘讛诇讻讜转讬讜 讜诇讗 谞转讘专专讜 讘讝讛 讚讘专讬 讛专诪讘''诐 讝''诇 砖讻转讘 讘驻''讞 诪讛诇讻讜转 谞讚专讬诐: 讬专讜砖诇诪讬 专' 注拽讬讘讗 讛讬讛 讞讜讻讱 讘讝讛 诇讛讞诪讬专 诇讬住专 讗转 讻诇 谞讻住讬讜 讻诪讛 讚转讬诪专 讬讞专诐 讻诇 专讻讜砖讜 讜讛讜讗 讬讘讚诇 讜讻讜' 诪讛 注讘讚讬谉 诇讬讛 专讘谞谉 讞讜诪专 讛讜讗 讘谞讚讜讬 讘''讚. 讜诪住转讘专讗 诇讬 讚讛讱 讬专讜砖诇诪讬 诇讗 砖讬讬讱 讻诇诇 讘讛讚讬 讙诪专讗 讚讬诇谉 讟注诪讗 讚讬专讜砖诇诪讬 讛讜讗 诇讜诪专 砖讻讬讜谉 砖注砖讛 注爪诪讜 讻诪谞讜讚讛 讗住讜专 讜讘讙诪专讗 讚讬诇谉 诪砖讜诐 讛专讞拽讛 讗转讬谞谉 诇讛 讜诇讗 诪砖讜诐 谞讚讜讬 讚讗讬 诇讗 转讬诪讗 讛讻讬 讛讬讻讬 讗诪专讬谞谉 诪砖诪讬转谞讗 诪讬谞讱 诇讻''注 砖专讬 讗诇讗 讜讚讗讬 讻讚讗诪专谉 诪讬讛讜 讻转讘 讛专讘 专' 讘专讜讱 讘专 砖诪讜讗诇 讘驻讬专讜砖讬讜 讚诪讛讗 砖诪注讬谞谉 讘讛讚讬讗 讚诪谞讜讚讛 砖谞讚讜讛讜 讘''讚 讗住讜专 诇讬讛谞讜转 诪谞讻住讬讜 讗讘诇 谞讚讛讜 讛讚讬讜讟 诪讜转专 讜讛讬讬谞讜 注讜讘讚讗 讚讛讗讬 讚讗诪专 诪砖诪讬转谞讗 诪谞讻住讬讛 讚砖专讬讬讛 专讘 讞住讚讗. 讜讗讬谉 讚讬谉 讝讛 诪讞讜讜专 讚讛讗 拽讬讬诪讗 诇谉 讘驻专拽 讜讗诇讜 诪讙诇讞讬谉 (诪''拽 讚祝 讟讜:) 诪谞讜讚讛 砖讜谞讛 讜砖讜谞讬谉 诇讜 谞砖讻专 讜谞砖讻专讬谉 注诪讜 讗诇诪讗 讗讬谉 谞讻住讬讜 讗住讜专讬谉 讗诇讗 讜讚讗讬 讞专诐 砖诇 讘''讚 讛讙讚讜诇 砖讗谞讬 讚讗诇讬诐 讟驻讬 讗讘诇 讘讞专诐 讘''讚 讘注诇诪讗 诇讗 诪讬转住专讬 谞讻住讬讬讛讜:





专诪讘"谉

讘注讬 专讘 驻驻讗 讬砖 讬讚 诇爪讚拽讛 讗讜 讗讬谉 讬讚 诇爪讚拽讛 讛讬讻讬 拽讗诪专 讗讬诇讬诪讗 讚讗诪专 讛讚讬谉 讝讜讝讬 诇讬讛讜讬 爪讚拽讛. 讜讛讚讬谉 谞诪讬. 讛讛讜讗 爪讚拽讛 注爪诪讛 讛讬讗. 讗诇讗 讻讙讜谉 讚讗诪专 讜讛讚讬谉 讜诇讗 讗诪专 谞诪讬. 诪讗讬 讜讛讚讬谉 谞诪讬 [爪讚拽讛] 拽讗诪专 讗讜 讚讬诇诪讗 诪讗讬 讜讛讚讬谉 诇谞驻拽讜转讗 讘注诇诪讗 拽讗诪专 讜讚讬讘讜专讗 讛讜讗 讚诇讗 讗住拽讬讛 讜诇讗 讗讬驻砖讬讟讗 讘讛讚讬讗. 讜住讜讙讬讬谉 讚讬砖 讬讚 诇爪讚拽讛 讜拽讬"诇 谞诪讬 讚讻诇 转讬拽讜 讚讗讬住讜专讗 诇讞讜诪专讗. 讗诪专 专讘讬 讬讜住讬 讘专' 讞谞讬谞讗 诪讜讚专谞讬 诇讱 砖谞讬讛诐 讗住讜专讬诐. 诪讜讚专谞讬 讛讬诪讱 讛讜讗 讗住讜专 讜讞讘讬专讜 诪讜转专. 讜讛讜讗 讚讗诪专 诪讜讚专谞讬 诇讱 诪讗讻讬诇讛. 讗讘诇 住转诪讗 诇讗 诪砖诪注 讚讗诪专 讗住讜专 讻讚讻转讬讘谞讗:





诪谞讜讚讛 讗谞讬 诇讱 专讘讬 注拽讬讘讗 讛讬讛 讞讜讻讱 讘讝讛 诇讛讞诪讬专 讗诪专 讗讘讬讬 诪讜讚讛 专"注 诇注谞讬谉 诪诇拽讜转 砖讗讬谞讜 诇讜拽讛. 讚讗诐 讻谉 谞转谞讬 专"注 诪讞诪讬专. 诪讛讗 砖诪注讬谞谉 讚讬讚讜转 谞讚专讬诐 讻谞讚专讬诐 诪讚讗讜专讬讬转讗 讜讗驻讬' 诇诪诇拽讜转.





专砖讘"讗

讗诪专 专讘 驻驻讗 讚谞讚讬谞讗 诪诪讱 讚讻讜诇讬 注诇诪讗 诇讗 驻诇讬讙讬 讚讗住讜专. 讬砖 诪讬 砖驻讬专砖 讚谞讚讬谞讗 讘诇讞讜讚 讗住讜专, 讜讗注"讙 讚诇讗 讗诪专 讚诇讗 讗讻讬诇谞讗 讘讛讚讱, 讜讗驻讬诇讜 诇砖诪讜讗诇 讚讗诪专 讘诪专讜讞拽谞讬 诪诪讱 讚讗讬谞讜 讗住讜专 注讚 砖讬讗诪专 砖讗谞讬 讗讜讻诇 诇讱 讛讻讗 诪讜讚讛, 诪砖讜诐 讚讛转诐 讛讜讗 讚诪讜专讞拽谞讬 诇讗 诪砖诪注 讗诇讗 讚诇讗 讬转讬讘 讘讚' 讗诪讜转 讚讬讚讬讛, 讗讘诇 谞讚讬谞讗 诪讬谞讱 诪砖诪注 砖讬讛讗 (讬讟讜诇) [谞讟讜诇 诇驻讬 讛砖"诪] 诪诪谞讜 诇讙诪专讬 讜讬讚讬诐 诪讜讻讬讞讜转 讛讜讬, 讜讻谉 讻转讜讘 讘转讜住'.
讜诇驻讬 驻讬专讜砖 讝讛 谞专讗讛 砖讗驻讬诇讜 讘诪谞讜讚讛 讗谞讬 诇讱 讗讬 讗诪专 砖讗谞讬 讗讜讻诇 诇讱 讗住讜专, 讚讘砖诇讗 讗诪专 砖讗谞讬 讗讜讻诇 诇讱 讛讜讗 讚驻诇讬讙讬 讚讚讬诇诪讗 诇讬砖谞讗 讚诪砖诪转讬谞讗 讛讜讗, 讗讘诇 讗诪专 砖讗谞讬 讗讜讻诇 诇讱 讬"诇 讚诇讬砖谞讗 讚谞讚讜讬讗 讛讜讗 讜讗住讜专.
讜讻谉 谞专讗讛 诪讚讘专讬 讛专诪讘"诐 讝"诇 (讛驻诇讗讛 驻"讗 讛"讚) 砖讻转讘 讗诪专 诪谞讜讚讛 讗谞讬 诇讱 砖诇讗 讗讜讻诇 诇讱 讗住讜专 诇讗讻讜诇. 讜讗祝 诪讚讘专讬 讛专讗讘"讚 讝"诇 谞专讗讛 讻谉.
讜讬砖 诪驻专砖讬诐 讚讘讻诇讛讜 讗讬 诇讗 讗诪专 砖讗谞讬 讗讜讻诇 诇讱 诇讗讜 讻诇讜诐 讛讜讗, 讚诇讗 注讚讬祝 谞讚讬谞讗 诪诪讱 诪诪专讜讞拽谞讬 诪诪讱, 讜注讚 砖讬讗诪专 砖讗谞讬 讗讜讻诇 诇讱 讬讚讬诐 砖讗讬谉 诪讜讻讬讞讜转 讛讜讬, 讜讘讬谉 诇专' 注拽讬讘讗 讘讬谉 诇专讘谞谉 诪讜转专, 讜注讜讘讚讗 谞诪讬 讚讗转讗 诇拽诪讬讛 讚专讘 讞住讚讗 讘讬讚讬诐 诪讜讻讬讞讜转 讛讜讛 讚拽讗诪专 诪砖诪转讬谞讗 诪谞讻住讬讛 讚专讘 讬讛讜讚讛, 讜讛诇讻讱 谞讚讬谞讗 诪诪讱 讘诇讞讜讚 诇讻讜诇讬 注诇诪讗 砖专讬. 讗讘诇 谞讚讬谞讗 诪讬谞讱 砖讗谞讬 讗讜讻诇 诇讱 讗住讜专 讜讻讚专讘 驻驻讗 讚讗诪专 讚诇讻讜诇讬 注诇诪讗 讗住讜专, 讜诪砖诪转讬谞讗 诪诪讱 讗讬 谞诪讬 诪谞讜讚讛 讗谞讬 诇讱 讜讗驻讬诇讜 砖讗诪专 砖讗谞讬 讗讜讻诇 诇讱 讗讬谞讜 讗住讜专, 诪砖讜诐 讚诇讬转 讛诇讻转讗 讻专' 注拽讬讘讗 诪讞讘专讬讜, 讜注讜讚 讚讗诪专 专' 讞住讚讗 讘讛讚讬讗 诇讬转 讚讞砖 诇讛 诇讚专' 注拽讬讘讗, 讜讻诇 砖讻谉 讗诐 诇讗 讗诪专 砖讗谞讬 讗讜讻诇 诇讱, 讚讘讛讗 讗驻讬诇讜 诇专' 注拽讬讘讗 诪讜转专 讚诇讬讻讗 讬讚讬诐 诪讜讻讬讞讜转, 讜讻谉 讚注转 讛专诪讘"谉 谞专"讜.
讬专讜砖诇诪讬 (讻讗谉 驻"讗 讛"讗): 专' 注拽讬讘讗 讛讬讛 讞讜讻讱 讘讝讛 诇讛讞专讬诐 讗转 讻诇 谞讻住讬讜, 讻诪讛 讚转讬诪讗 讬讞专诐 讻诇 专讻讜砖讜 讜讛讜讗 讬讘讚诇 讜讙讜', 诪讛 注讘讚讬谉 诇讬讛 专讘谞讬谉 讞讜诪专 讛讜讗 讘谞讚讜讬 讘讬转 讚讬谉. 讜讻转讘 讛专讘 专' 讘专讜讱 讘专 砖诪讜讗诇 讘驻讬专讜砖讬讜, 诪讛讗 砖诪注讬谞谉 讘讛讚讬讗 砖诪谞讜讚讛 砖谞讬讚讛讜 讘讬转 讚讬谉 讗住讜专 诇讬讛谞讜转 诪讻谞住讬讜 讻诇诇, 讜讗讬转住专讜 讗讻讜诇讬 注诇诪讗 讻诇 砖讻谉 诪讜讞专诐 注讻"诇.
讜砖诪讗 诇讗 讗诪专讜 讗诇讗 讘讘讬转 讚讬谉 讜讻诇 (砖诇 诇驻讬 讛砖"诪) 讬砖专讗诇 讻讬 讛转诐, 砖讗驻讬诇讜 讛注讜讘专 注诇 讙讝讬专转诐 讜专讞诪诐 讞讬讬讘 诪讬转讛 讻讞专诪讜 砖诇 注讻谉. 讗诇讗 砖讗谞讬 转诪讛 注诇 讚讘专讬 讛讬专讜砖诇诪讬 讘注爪诪谉, 诪驻谞讬 砖砖诐 讛讞专讬诪讜 谞讻住讬讛诐 讘驻讬专讜砖 讜讗住专讜诐, 讻讚讻转讬讘 讬讞专诐 讻诇 专讻讜砖讜, 讗讘诇 谞讻住讬 诪谞讜讚讛 讜诪讜讞专诐 砖讛诐 讘住转诪讗, 讜诇讗 讛讞专讬诪讜 讘驻讬专讜砖 讗讬谞讜 讗住讜专 诇讬讛谞讜转 诪谞讻住讬讜. 讜讬"诇 讚讻讬讜谉 砖讛讞专讬诪讜 专讻讜砖诐 砖诪注 诪讬谞讗 砖诪谉 讛讚讬谉 讬砖 诇讛诐 诇注砖讜转 讻谉, 讜讻讬讜谉 砖讻谉 住转诪谉 讻驻讬专讜砖谉.





专讬讟讘"讗

讗诪专 专讘 驻驻讗 谞讚讬谞讗 诪诪讱 讚讻讜诇讬 注诇诪讗 讗住讜专. 驻讬' 讻砖讗诪专 谞讚讬谞讗 诪诪讱 砖讗谞讬 讗讜讻诇 诇讱 讚讗讬 诇讗 讬讚讬诐 砖讗讬谉 诪讜讻讬讞讜转 讛讜讗 讚诇讗 讗转讬谞谉 诇诪讬诪专 讗诇讗 讚谞讚讬谞讗 诇讬砖谞讗 讚专讞讜拽讛 讛讜讗 讻诪专讜讞拽谞讬 诪诪讱 讜诇讗 注讚讬祝 诪讬谞讬讛 讜讻讚诪驻专砖 专讘讬谞讜 讝"诇 讜讻诇 诇砖讜谞讜 诪讘讜讗专 讘注爪诪讜 讜讗讬谞讜 爪专讬讱 驻讬':



讻转讘 专讘讬谞讜 讝"诇 讜讗砖讻讞谉 诇讞讚 诪专讘讜讜转讗 讚讻转讬讘 讘驻住拽讬谉 讚讬诇讬讛 诪谞讜讚讛 讗谞讬 诇讱 砖讗谞讬 讗讜讻诇 诇讱 讗住讜专 驻讬' 驻住拽 讛诇讻讛 讻专"注 砖讞讜讻讱 讘讜 诇讛讞诪讬专 讜诇驻讬' 讗住讜专 讜讗讬谞讜 诇讜拽讛 讚拽住讘专 讚诇讗 讚讞讬 专讘 讞住讚讗 诇讚专' 注拽讬讘讗 讗诇讗 讘诪砖诪转讬谞讗 讗讘诇 讘诪谞讜讚讛 讗谞讬 诇讱 讛诇讻转讗 讻讜讜转讬讛. 讗诪专 诇讜 谞讚讬谞讗 诪讬谞讱 讛专讬 讝讛 讗住讜专 诇讬讛谞讜转 诇讜 驻讬' 讜讗注"讙 讚诇讗 拽讗诪专 砖讗谞讬 讗讜讻诇 诇讱 讚住讘专 讛专讘 讛讛讜讗 讚诪讗讬 讚讗诪专讬谞谉 讘讙诪专讗 讗诪专 专讘 驻驻讗 谞讚讬谞讗 诪讬谞讱 讚讻讜诇讬 注诇诪讗 讗住讬专 讻驻砖讟讬讛 讛讜讗 讗注"讙 讚诇讗 讗诪专 砖讗谞讬 讗讜讻诇 诇讱 讜诇讬讻讗 诇诪讬诪专 砖讻讜讜谞转 讛专讘. 讛讛讜讗 讻砖讗诪专 砖讗谞讬 讗讜讻诇 诇讱 讜讗专讬砖讗 讚诪讬诇转讗 住诪讱 讚讗"讻 诇讗 讛讜讛 诇讬讛 诇讗讬转住讜专讬 讗诇讗 诪讗讻讬诇讛 讜讗诪讗讬 讻转讘 讗住讜专 诇讬讛谞讜转 诇讜 讗诇讗 讜讚讗讬 讻讚讗诪专谉 讜诇讬转 讛诇讻转讗 讻讜讜转讬讛 讗诇讗 讻诪讜 砖讻转讘 专讘讬谞讜 讝"诇 谞讻讜谉 讜注讬拽专:





驻讬专讜砖 讛专讗"砖

诪注诪讱 讝讜 诇拽讟 砖讻讞讛 讜驻讗讛. 讚讘讻讜诇讛讜 讻转讬讘 讗转 讛注谞讬 注诪讱:



诪讗讬 讜讛讚讬谉 诇谞驻拽讜转讗 讘注诇诪讗. 讜砖诪讗 诇讬转 诇讬讛 讝讜讝讬 讗讞专讬谞讬:



讘驻讬讱 讝讜 爪讚拽讛. 讜讘驻"拽 讚专"讛 (讚祝 讜.) 讚专砖讬谞谉 诪讛讻讗 讘爪讚拽讛 讘诇 转讗讞专:



讬砖 讬讚 诇讘讬转 讛讻住讗. 诪讚专讘谞谉 拽讗 讘注讬 讜诪拽专讗 讚讜讛讬讛 诪讞谞讬讱 拽讚讜砖 诇讗 讬讚注讬谞谉 讗诇讗 讘讬转 讛讻住讗 注爪诪讜 讜诪讬讘注讬讗 诇讬讛 讗讬 注讘讜讚 专讘谞谉 讛专讞拽讛 诇讗住讜专 讙诐 讬讚 讘讬转 讛讻住讗:



诪转谞讬' 讞讜讻讱 讘讝讛 诇讛讞诪讬专. 讻诪讜 讗讚诐 砖砖讜讗诇讬谉 诇讜 讚讘专 讜讗讬谞讜 驻砖讜讟 诇讜 诇讛转讬专讜 讙诐 讟注诐 驻砖讜讟 诇讗住讜专 讗讬谞讜 讬讜讚注 讜讛讜讗 讞讜讻讱 讘砖驻转讬讜 讜砖讜转拽 讜诪转讜讱 讻讱 诪讘讬谞讬谉 砖讛讜讗 诪讞诪讬专 讘讚讘专 讜注讜砖讬谉 诇讞讜诪专讗:



讙诪' 诇讬转谞讬 专"注 诪讞诪讬专. 讚诪砖诪注 专讗讛 讟注诐 诇讛讞诪讬专 讘讬讛 讜诇注砖讜转讜 讬讚 讙诪讜专 讗讘诇 讞讜讻讱 诇讛讞诪讬专 诪砖诪注 讚诪住驻拽讗 诇讬讛:



讘谞讚讬谞讗 诪诪讱 诇讻"注 讗住讜专. 讚诪砖诪注 诪转谞讜讚讚 讗谞讬 讜诪讜讘讚诇 诪诪讱 讜讛讜讬 讟驻讬 诪诪专讜讞拽谞讬 诪诪讱 讗诇讬讘讗 讚砖诪讜讗诇 讜讛讗 讚转谞讗 诇讗 诪谞讬 诇讛讜 讘讛讚讬 讬讚讜转 讚诪转谞讬' 讗讬讻讗 诇诪讬诪专 转谞讗 讜砖讬讬专 讜注讜讚 讬讚讜转 讟讜讘讗 讗讬讻讗 讚诇讗 转谞讗:



诪砖诪转谞讗 诇讻讜诇讬 注诇诪讗 砖专讬. 讚诇砖讜谉 砖诪转讗 讛讜讗 讜诇讗 讬讚 诇谞讚专 讗讘诇 谞讚讬谞讗 诪砖诪注 谞讜讚专 讜诇讗 诇砖讜谉 谞讚讜讬 讗讬 谞诪讬 讘诇砖讜谉 讛诪讜谉 注诐 讘讘讘诇 讛讬讜 拽讜专讬谉 诇谞讚讜讬 讚讜拽讗 砖诪转讗 讜诇讗 谞讚讜讬:





讛诪讗讬专讬

讜讻谉 谞住转驻拽讜 讘爪讚拽讛 讗诐 讬砖 诇讛 讬讚 诪讜讻讬讞 讗诐 诇讗讜 讜讘讬专专讜 讘讛 砖讗诐 讗诪专 讛讚讬谉 讝讜讝讗 诇爪讚拽讛 讜讗诪专 讗讞专 讻谉 讜讛讚讬谉 谞诪讬 爪讚拽讛 讙诪讜专讛 讗讘诇 讗讬 诇讗 讗诪专 谞诪讬 讜诇讗 谞转讘专专讛 讜讗祝 讝讜 诪讞诪讬专讬谉 讘讛 讜讻谉 砖讗诇讜讛 讘讛驻拽专 讜讻讙讜谉 砖讗诪专 讛专讬 讝讛 讛驻拽专 讜讗诪专 讗讞专 讻谉 讜讝讛 讜讘讝讜 讬专讗讛 砖讻诇 砖诇讗 讝讻讛 讘讜 讗讞专 讗讬谉 诪谞讬讞讬诐 讗讜转讜 诇讝讻讜转 讜讗诐 拽讚诐 讜讝讻讛 讗讬谉 诪讜爪讬讗讬谉 诪诪谞讜:



诪诪讛 砖谞讗诪专 讘住讜讙讬讗 讝讜 讛驻拽专 讛讬讬谞讜 爪讚拽讛 诇诪讚讜 拽爪转 诪驻专砖讬诐 砖讛讛驻拽专 讻谞讚专 诇注谞讬谉 砖讗讬谞讜 讬讻讜诇 诇讞讝讜专 讘讜 讜讗祝 讙讚讜诇讬 讛诪讞讘专讬诐 讻转讘讜讛 讘讛诇讻讜转 谞讚专讬诐 讻谉 讜诪讻诇 诪拽讜诐 讗讬谉 专讗讬讛 诪讝讜 诇讚注转讬 砖讛专讬 讗祝 讛讜讗 诪住驻拽 诇讜诪专 砖讗讬谉 讛驻拽专 讻爪讚拽讛 讜诪砖讜诐 讚讛驻拽专 讞讝讬 诇注砖讬专讬诐 讻诇注谞讬讬诐:



讘讬转 讛讻住讗 讗注"驻 砖讗讬谉 讘讜 爪讜讗讛 讻讘专 讘讬讗专谞讜 讘诪住' 讘专讻讜转 砖讗住讜专 诇拽专讜转 砖诪注 讗讜 诇讛转驻诇诇 讻谞讙讚讜 讗讘诇 讗诐 讛讜讝诪谉 诇讘讬转 讛讻住讗 讜诇讗 谞注砖讛 注讚讬谉 讘讬转 讛讻住讗 专"诇 砖诇讗 讛转讞讬诇讜 注讚讬谉 诇讬驻谞讜转 讘讜 诇拽专讜转 讻谞讙讚讜 诪讜转专 讗讘诇 讘转讜讻讜 讛讚讘专 讘住驻拽 讗诐 讬砖 讝诪讜谉 诇讘讬转 讛讻住讗 讗诐 诇讗讜 讜讗注"驻 砖讘砖讗专 讚讘专讬诐 讗诪专讜 讛讝诪谞讛 诇讗讜 诪讬诇转讗 讛讬讗 砖诪讗 讘拽专讬转 砖诪注 讜转驻诇讛 讛讞诪讬专讜 讜讛讚讘专 讘住驻拽 讜诇讗 注讜讚 讗诇讗 砖讗祝 讻砖转讗诪专 讘讜 讬砖 讝诪讜谉 谞转讞讚砖 诇谞讜 讘讜 住驻拽 讗讞专 讗诐 讬砖 讬讚 诇讛讝诪谞讛 讝讜 讗诐 诇讗讜 讜讗诐 讗诪专 讛讚讬谉 讘讬转讗 诇讬讛讜讬 讘讬转 讛讻住讗 讜讗诪专 讜讛讚讬谉 谞诪讬 讝讜 讘讻诇诇 讛专讗砖讜谞讛 讛讬讗 砖讗讬谉 讝讛 讬讚 讗诇讗 讛讝诪谞讛 讙诪讜专讛 讗诇讗 讚讗诪专 讜讛讚讬谉 讜诇讗 讗诪专 谞诪讬 讜讗注"驻 讻谉 讬讚 诪讜讻讬讞 讛讜讗 讗诇讗 砖注诇 爪讚 专讞讜拽 讗驻砖专 诇讚讜谉 讗转 讚讘专讬讜 诇转砖诪讬砖 讘注诇诪讗 讜诇讗 讛讜讘专专讛 讜讝讜 讜讚讗讬 谞专讗讛 诇驻住讜拽 讘讛 诇拽讜诇讗 讞讚讗 讚讛讗 讚专讘谞谉 讛讜讗 讜住驻讬拽讗 讚专讘谞谉 诇拽讜诇讗 讜注讜讚 砖讛专讬 转专转讬 住驻讬拽讬 谞讬谞讛讜 讚讛讗 讝诪讜谉 注爪诪讜 住驻讬拽讗 讛讜讗 讻诪讜 砖讻转讘谞讜 讜诇诪讚转 砖讘讛讜讝诪谉 讘讛讚讬讗 诪讬讛讗 讗住讜专 诇拽专讜转 讘转讜讻讜 诇讻转讞诇讛 讜讻诪讜 砖讻转讘谞讜 讘诪住讻转 讘专讻讜转 讜讘讬转 讛诪专讞抓 砖诇 诪讬诐 讞诪讬谉 讻诇 砖专讞抓 讘讜 讗讚诐 讗注"驻 砖讗讬谉 讘讜 讗讚诐 注讻砖讜 讗住讜专 诇讛转驻诇诇 讘转讜讻讜 讻诪讜 砖讘讬讗专谞讜 讘诪住讻转 砖讘转 讗讘诇 讝诪讜谉 诪讬讛讗 讗注"驻 砖讘住讜讙讬讗 讝讜 谞砖讗专讛 讘住驻拽 诇驻讬 诪讛 砖讘讬讗专谞讜 讘诪住讻转 讘专讻讜转 讜讘诪住讻转 砖讘转 讗讬谉 讝诪讜谉 讗讜住专讜 讻诇诇 讜讻诇 砖诇讗 专讞抓 讘讜 讗讚诐 诪讜转专 诇讛转驻诇诇 讘转讜讻讜:



讻讘专 讘讬讗专谞讜 讘诪砖谞转谞讜 讘诪谞讚讛 讗谞讬 诇讱 砖诇讚注转 转谞讗 拽诪讗 讗讬谞讜 讻诇讜诐 砖诇砖讜谉 谞讚讜讬 讜砖诪转讗 讛讜讗 讜讗讬谞讜 诪爪讜讬 诇讞爪讗讬谉 讜诇讚注转 专讘讬 注拽讬讘讗 讛诇砖讜谉 诪住驻拽 讗诐 诪注谞讬谉 砖诪转讗 砖诇讗 诇讚讜谞讜 讘讻诇讜诐 讗诇讗 讻诪驻诇讬讙 讘讞讬专讜诐 砖讗讬谉 谞讚讜讬 诪爪讜讬 诇讞爪讗讬谉 讗诐 诇砖讜谉 专讞讜拽 诇讚讜谞讜 讻诪专讜讞拽谞讬 诪诪讱 砖讗诐 爪讬专祝 讘讜 诪讛 砖讗讜讻诇 诇讱 讬讛讗 讗住讜专 讘讗讻讬诇讛 诪讻诇 诪讛 砖诇讜 讜讗诐 诇讗 爪讬专祝 讘讜 讻谉 讬讛讗 讗住讜专 诇讬砖讘 讘讗专讘注 讗诪讜转 砖诇讜 讜讛诇讻讛 讻讚讘专讬讜 讜讗住讜专 讗诇讗 砖讗讬谞讜 诇讜拽讛 讜讻谉 讘讬讗专谞讜 讘诪砖诪转讬谞讗 诪讬谞讱 砖讗讬谞讜 讻诇讜诐 砖讗讬谉 讝讛 诇砖讜谉 砖诪转讗 讜讗讬谞讛 讞诇讛 诇讞爪讗讬谉 讜讬讬注讚谞讜 诇讘讗专 讘谞讚讬谞讗 诪讬谞讱 砖诇讚注转谞讜 讚讬谞讜 讻诪专讜讞拽谞讬 诪诪讱 讜砖讬砖 诪驻专砖讬诐 讘讜 砖讗住讜专 讘讻诇 诪讬谞讬 讛谞讗讛 讜谞诪爪讗转 诇诪讚 诪讚讘专讬讛诐 讚谞讚讬谞讗 诪讬谞讱 讗祝 讘诇讗 砖讜诐 爪讬专讜祝 诇砖讜谉 讛谞讗讛 讗住讜专 诪驻谞讬 砖诇砖讜谉 讝讛 诇讚注转诐 诪砖诪注 砖讬讛讗 谞讟讜诇 诪讻诇 讛谞讗讛 砖讘讜 诇讙诪专讬 砖讗诇讜 讗诪专 谞讚讬谞讗 诪讬谞讱 砖诇讗 讗讜讻诇 诇讱 讘讗讻讬诇讛 讛讜讗 讚讗住讜专 讜诇讜拽讛 讛讗 讘砖讗专 讛谞讗讜转 诇讗 讜诪讻诇 诪拽讜诐 讬砖 诪驻专砖讬诐 砖诪讞诪讬专讬诐 讘注谞讬谉 讝讛 讘诇砖讜谉 谞讚讜讬 砖诇 砖诪转讗 讜诪驻专砖讬诐 砖诪谞讚讛 讗谞讬 诇讱 讗诐 爪讬专祝 讘讜 砖讗谞讬 讗讜讻诇 诇讱 讗住讜专 讘讗讻讬诇讛 讜诇讜拽讛 讜诇讗 谞讗诪专 砖讞讜讻讱 讗诇讗 讘诇讗 爪讬专讜祝 讜诇讗讬住讜专 讛谞讗讛 砖谞住转驻拽 讗祝 讛讜讗 诇砖讜谉 谞讚讜讬 诇讚讜谉 讘讜 讻诇 讗讬住讜专 讛谞讗讛 讗讜 诇砖讜谉 诪砖诪转讬谞讗 诪讬谞讱 砖诇讗 讛讬讛 讞诪讜专 讗爪诇诐 诇讗讬住讜专 讛谞讗讛 讗讜 讗讻讬诇讛 讻诇诇 讗诇讗 讗诐 讻谉 爪讬专祝 讘讜 诇砖讜谉 驻专讟讬 讜讗祝 讘转诇诪讜讚 讛诪注专讘 诪讜讻讬讞 讻谉 讜讛讜讗 砖讗诪专讜 砖诐 专讘讬 注拽讬讘讗 讛讬讛 讞讜讻讱 诇讗住讜专 讻诇 谞讻住讬讜 讻诪讛 讚转讬诪专 讬讞专诐 讻诇 专讻讜砖讜 讜讛讜讗 讬讘讚诇 讜讻讜' 诪讛 注讘讚讬谉 诇讬讛 专讘谞讬谉 讞讜诪专 讘谞讚讜讬 讘讬转 讚讬谉:



讜讻转讘讜 讘拽爪转 转讜住驻讜转 砖讬砖 诇诇诪讜讚 诪讻讗谉 砖讛诪谞讜讚讛 砖谞讚讜讛讜 讘讬转 讚讬谉 谞讗住专讜 讻诇 谞讻住讬讜 讘讛谞讗讛 讜讻诇 砖讻谉 诪讜讞专诐 讛讗 讛诪谞讚讛 讗转 讞讘讬专讜 诇讗 谞讗住专 讘谞讻住讬讜 讗诇讗 砖讬砖 讞讜诇拽讬谉 砖诇讗 诇讜诪专 讻谉 讗诇讗 讘讞专诐 讘讬转 讚讬谉 砖诇 讻诇 讬砖专讗诇 讜讻诪讜 砖诪爪讬谞讜 讘讜 讗祝 讞讬讜讘 诪讬转讛 讻诪讜 砖诪爪讬谞讜 讘注讻谉 讜讗谞讬 转诪讛 讗讞专 砖谞讬讚讜讬 讛讙诪讜专 讗诪讜专 讗爪诇诐 讘诇砖讜谉 讝讛 诪讛 专讗讜 诇讛驻专讬砖 讘讬谉 谞讚讬谞讗 诇诪砖诪转讬谞讗 讜讛诇讗 砖诪转讗 讻谞讚讜讬 讜讞诪讜专讛 讛讬诪谞讛 讗诇讗 砖谞专讗讛 砖诇讗 讚谞讜 讗诇讗 讻驻讬 诪讛 砖专讗讜 讘讝诪谞诐 讘专讙讬诇讜转 讛诇砖讜谞讜转 讜讗驻砖专 诇驻专砖 诪驻谞讬 砖讛砖诪转讗 讗讬谉 讛诪诇讛 诪讜谞讞转 注诇 专讬讞讜拽 讚讘专讬诐 砖讘诪诪讜谉 讗诇讗 注诇 注住拽讬 注讘讬专讛 讜砖诐 诪讬转讛 讜谞讚讬谞讗 讛讜讗 诇砖讜谉 讻讜诇诇 讻诇 诪讬谞讬 专讬讞讜拽 讗祝 讘诇讗 谞讚讜讬 注讚 砖讬砖 拽讜专讬谉 诪转讜讱 讻讱 讘拽诪爪讜转 讛谞讜谉 讜讘专驻讬讜谉 讛讚诇转 诪诇砖讜谉 诇谞讚讛 讛讬转讛 讜讗讬谉 爪专讬讱 讘讻讱 砖讗祝 讘讚讙砖讜转 讛讚诇转 讗驻砖专 诇驻专砖讜 讜诪转讘诇 讬谞讚讜讛讜 讻诪讜 砖讘讬讗专谞讜 讘诪砖谞讛:



讜讬砖 砖讗讬谉 驻讜住拽讬谉 讻专讘讬 注拽讬讘讗 讻诇诇 讜诪讚讗诪专 专讘 讞住讚讗 诇讬转 讚讞砖 诇讛 诇讛讗 讚专讘讬 注拽讬讘讗 讜讗讬谉 谞专讗讛 讻谉 砖诇讗 讗诪专讛 讗祝 讘诪砖诪转讬谞讗 讜讗讬谞讜 讻谉 讜专讗讜讬 诇驻住讜拽 讻讚讘专讬讜 诇讛讞诪讬专 诇讻转讞诇讛 讜砖讗祝 讞讻诪讬诐 诇讗 专讗讬谞讜 讘诪砖谞讛 砖讞诇拽讜 注诇讬讜 讘讛讚讬讗 讜讗注"驻 砖讘讙诪专讗 讗诪专讜 讻讬 驻诇讬讙讬 讘诪谞讚讛 讗谞讬 诇讱 驻讬专讜砖讜 砖诪讗讞专 砖诇讗 讚讘专讜 讘讛 讞讻诪讬诐 讜讬讬讞住讛 诇专讘讬 注拽讬讘讗 注谞讬谉 讛讚讘专讬诐 砖诇讗 讛讬讜 讞讜讻讻讬诐 讘讛 讻诇诇 讜讬砖 砖讗讬谉 驻讜住拽讬谉 讻专讘讬 注拽讬讘讗 讻诇诇 讜诪讚讗诪专 专讘 讞住讚讗 诇讬转 讚讞砖 诇讛 诇讛讗 讚专讘讬 注拽讬讘讗 讻诇讜诐 讜诪谞讚讛 讗谞讬 诇讱 砖专讘讬 注拽讬讘讗 讞讜讻讱 驻讬专讜砖讜 注诇 讬讚讬 爪讬专讜祝 讜讗讬谉 讛诇讻讛 讻诪讜转讜 讜讗讬谉 讘讜 讻诇讜诐 讗诇讗 砖讚讬谞讜 讻诪专讜讞拽谞讬 诪讬谞讱 讜谞讚讬谞讗 诪讬谞讱 讘诇讗 爪讬专讜祝 讗祝 讛讜讗 讻讞讘讬专讬讜 讜讗诐 讗诪专 谞讚讬谞讗 诪讬谞讱 砖讗谞讬 讗讜讻诇 诇讱 讘讝讜 讗诪专讜 讻讜诇讬讛 注诇诪讗 诇讗 驻诇讬讙 讚讗住讜专 讜讻谉 讻转讘讜 拽爪转 讞讻诪讬 讛讚讜专讜转 讜讗讬谉 谞专讗讬谉 讛讚讘专讬诐:





砖讬讟讛 诪拽讜讘爪转

讗讬谉 讬讚 诇爪讚拽讛. 讗诐 转诪爪讬 诇讜诪专 讬砖 讬讚 诇驻讬讗讛 诪砖讜诐 讚讘注诇 讻专讞讜 讗讘诇 爪讚拽讛 讚诪讚注转讬讛 诇讗. 讜拽砖讬讗 诇讬 讙讘讬 爪讚拽讛 讗诐 讘讚注转讜 讛讬讛 诇爪讚拽讛 诇诪讛 诇讗 谞讞讬讬讘谞讜 诪砖讜诐 谞讚讬讘 诇讘 讚讗诪专 讘砖讘讜注讜转 讙诪专 讘诇讘讜 讗祝 注诇 驻讬 砖诇讗 讛讜爪讬讗 讘砖驻转讬讜. 讜砖诪讗 讙诪专 讘诇讘讜 驻讬专讜砖讜 砖谞转讬砖讘 讘诇讘讜 诇注砖讜转 讛爪讚拽讛 讜诇讗 讬转讞专讟 讗讘诇 讻讗谉 诇讗 谞转讬砖讘 注诇讬讜 诇讘讜 讻诇 讻讱. 讛专讗"诐 讝"诇. 讜讘砖讬讟讛 讻转讜讘: 讜注讜讚 讗讬驻砖专 讚专讘 驻驻讗 讻讜诇讛讜 讘讞讚 讝讬诪谞讗 讘注讬谞讛讜 讜转诇诪讜讚讗 拽讘注诐 讻诇 讞讚 讘讗驻讬 谞驻砖讛 诇驻专砖诐. 讜讻转讘 砖诐 砖诇讗 讛讜爪专讱 诇讛讝讻讬专 专讘 驻驻讗 讻讬 讗诐 讘驻讬讗讛 诇驻讬 砖讻讜诇诐 注谞讬谉 讗讞讚 讛诐. 注讚 讻讗谉.  


讘驻讬讱 讝讜 爪讚拽讛. 讜讘讛讛讜讗 拽专讗 讗讬转拽砖 诇拽专讘谞讜转 讚讚专砖讬谞谉 讘专讗砖 讛砖谞讛 驻专拽 拽诪讗 砖讚讜专砖 讻诇 讛拽专讗 讚诪讜爪讗 砖驻转讬讱 诇讛' 讗诇讛讬讱 讗诇讜 讞讟讗讜转 讜讗砖诪讜转 讜讻讜' 诇讘诇 转讗讞专 讚讻转讬讘 讘讛讛讜讗 拽专讗 转砖诪讜专 讚讛讜讗 诇讗讜 诇讘诇 转讗讞专. 讛专讗"诐 讝"诇. 讜讻谉 讘砖讬讟讛 讜讝讛 诇砖讜谞讜: 诇讘诇 转讗讞专 讛讜讗 讚讗讬转拽砖 讚讻转讬讘 讘讛讛讜讗 拽专讗 诪讜爪讗 砖驻转讬讱 转砖诪讜专 讜注砖讬转 讜讗诪专讬谞谉 讛转诐 转砖诪讜专 讝讜 诪爪讜转 诇讗 转注砖讛 讜讻讚专' 讗讘讬谉 讜讛讬讬谞讜 讘诇 转讗讞专. 注讚 讻讗谉. 


讬砖 讬讚 诇讘讬转 讛讻住讗. 拽讗 住诇拽讗 讚注转讬谉 讛讝诪谞讛 诪讬诇转讗 讛讬讗 讜讛讬讻讗 讚讛讝诪讬谞讜 诇讘讬转 讛讻住讗 讛讜讬 讻讘讬转 讛讻住讗 诪诪砖 讜讗住讜专 诇拽专讜转 砖诐 拽专讬讗转 砖诪注 讻讚讻转讬讘 讜讛讬讛 诪讞谞讬讱 拽讚讜砖. 讜诪砖讜诐 讛讻讬 讘注讬 讛讬讻讗 讚讗诪专 讜讛讚讬谉 诪讬 讛讜讬讗 讛讝诪谞讛 讜讗住讜专 诇拽专讜转 砖诐 拽专讬讗转 砖诪注 讗讜 诇讗 讛讜讬讗 讛讝诪谞讛 讜诪讜转专 诇拽专讜转 砖诐. 讜拽讚讬讬拽 转诇诪讜讚讗 诪讚拽诪讘注讬讗 诇讬讛 诇专讘讬谞讗 讗讬讚讜转 诪讻诇诇 讚讛讬讻讗 讚讗诪专 讘讛讚讬讗 驻砖讬讟讗 讚讬砖 讛讝诪谞讛 讜讗住讜专 诇拽专讜转 砖诐 拽专讬讗转 砖诪注. 讜诪砖谞讬 讞讚讗 诪讙讜 讞讚讗 拽诪讬讘注讬讗 诇讬讛 讘注讬讗 讗讞专 讘注讬讗 诪讬讘注讬讗 诇讬讛. 讜讗祝 注诇 讙讘 讚讛讻讗 诇讗 讗讬驻砖讬讟 诪讬讚讬 诪讘讬转 讛诪专讞抓 砖诪注讬谞谉 讚讗讬驻砖讬讟 诇讬讛 诇专讘讬谞讗 讙讜驻讬讛 驻专拽 拽诪讗 讚砖讘转 讚讗讬谉 讝讬诪讜谉 讚拽讗 诪转驻诇诇 讗讚诐 讘诪专讞抓 讞讚砖. 讜诇讗 讚诪讬 诇讘讬转 讛讻住讗 诪砖讜诐 讚谞驻讬砖 讝讜讛诪讬讛. 诪转讜讱 砖砖讗诇 讗诐 诪讜注讬诇 讗诐 讗讬谞讜 诪讜注讬诇 讛讜爪专讱 诇砖讗讜诇 讗诐 讬砖 诇讜 讬讚 讗诐 诇讗讜 讜讗诐 转诪爪讬 诇讜诪专 拽讗诪专. 


转讬讘注讬. 讘诪拽讜诐 转讬拽讜 讛砖谞讜讬 讘转诇诪讜讚讗 讙专住讬谞谉 讛讻讗 讜讘诪住讻转 讛讜专讬讜转 转讬讘注讬 讻诇讜诪专 注讚讬讬谉 注讜诪讚转 讛讬讗 讘砖讗诇讛 砖诇讗 谞驻砖讟讛 讘讘讬转 讛诪讚专砖. 讜讛讗讬 转讬讘注讬 讗讻诇 讛谞讬 讘注讬讗 讚讘注讬谞谉 诇注讬诇 拽讗讬. 砖讬讟讛. 


讛讝诪讬谞讜 诇讘讬转 讛讻住讗 讜诇讘讬转 讛诪专讞抓. 讜讛讗 讚讗诪专 讘驻专拽 拽诪讗 讚砖讘转 讜讻讜' 讻讻转讜讘 讘转讜住驻转. 注讜讚 讬砖 诇讜诪专 讚讜讚讗讬 诪诪专讞抓 谞诪讬 讘注讬 讜讗诇讗 讗讬 驻砖讬讟 诇讬讛 诪拽砖讬 讜讘讛讗 转讬专抓 讚诪诪专讞抓 讗讬驻砖讬讟讗 讚讗讬谉 讝讬诪讜谉. 砖讬讟讛. 讜注讬讬谉 转讜住' 砖讘转 讚祝 讬' 注"讗. 


驻讬住拽讗 专' 注拽讬讘讗 讛讬讛 讞讜讻讱. 讻诇讜诪专 诪转讞讻讱 讜诪讞讝专 讘讚讘专 诇讛讞诪讬专 讚诪砖诪注 讻诇 讗讚诐 讛诪讞驻砖 讘讚讘专 注讜诪拽 诪谞注谞注讜 讻诇 讙讜驻讜 讻讗讚诐 讛诪转讞讻讱. 讘注诇 注专讜讱 驻讬专砖 诪拽讜讛 讻诪讜 讞讜讻讛 讜驻讬专讜砖 诇讛讞诪讬专 讜诇讗住讜专 讜诇诇拽讜转 诇讗. 讜讬砖 讗讜诪专讬诐 讞讜讻讱 诪讚讘专 讘讞讻讜 讜讘驻讬讜. 讜讚专讻讜 砖诇 转谞讗 讘谞讚专讬诐 诇砖谞讜转 诇讬砖谞讬 拽诇讬诇讬. 讛专讗"诐 讝"诇. 讜讘驻讬专讜砖 讛讗专讜讱 驻讬专砖 讘驻讬专讜砖讜 讜讝"诇: 专' 注拽讬讘讗 讛讬讛 讞讜讻讱 讘讛 诇讛讞诪讬专. 诪讞讻讛 讘讝讛 诇讛讞诪讬专 讜诪砖诪注 诪讗诐 讬转诪讛诪讛 讞讻讛 诇讜. 注讚 讻讗谉. 


讙诪专讗 谞讚讬谞讗 诪诪讱. 讗讬转 讚讙专住讬 谞讚讬谞讗 诪诪讱. 讗"讛 谞专讗讛 讚讞住专 讻讗谉. 讜讗讜诇讬 爪专讬讱 诇讜诪专 讜讗讬转 讚讙专住讬 谞讚讬专谞讗 讜讻谉 讛讜讗 讘讛专讗"砖. 讜讘住驻专 讗讙讜讚讛 讻转讜讘 谞讚专谞讗. 讜诇驻讬 讚讘专讬 讛专讘 讛诪讗讬专讬 讗驻砖专 讚讞讬诇讜拽 讛讙讬专住讗讜转 讛讜讗 专拽 讘拽专讬讗转 诪诇转 谞讚讬谞讗 砖讬砖 拽讜专讬谉 讘专驻讬讜谉 讛讚诇"转 讜讬砖 拽讜专讬谉 讘讚讙砖转 讛讚诇"转 讜诇讝讛 谞讜讟讛 讛诇砖讜谉 讛诪讙讜诪讙诐 讘讛讻转讘 讬讚. 讜讝"诇 讛驻专砖讛 讜讚讻讜诇讬 注诇诪讗 诇讗 驻诇讬讙讬 讚讗住讜专 讚讛讬讬谞讜 讬讚讜转 谞讚专讬诐 诪诪砖 讚讻诪讗谉 讚讗诪专 诇讬讛 诪讜驻专砖谞讬 讛讬诪讱 讚诪讬. 驻讬专讜砖. 


谞讚讬谞讗 诪诪讱 讚讻讜诇讬 注诇诪讗 讚讗住讬专 讚讟驻讬 诪砖诪注 讛专讞拽讛 诪诪专讜讞拽谞讬 讚诪砖诪注 诪转谞讜讚讚 讻诪讜 谞注 讜谞讚 讘讗专抓. 讜讛讗讬 讚诇讗 讞砖讬讘 诇讬讛 讘讛讚讬 讬讚讜转 讘诪转谞讬转讬谉 讚转谞讗 讜砖讬讬专 讚讟讜讘讗 讬讚讜转 讛讜讜 诇讘专 诪讛谞讬. 诪砖诪讬转谞讗 诪诪讱 讻讜诇讬 注诇诪讗 诇讗 驻诇讬讙讬 讚砖专讬. 讚讛讜讬 讻诇砖讜谉 讛讚讬讜讟讜转 讻诪讜 诪拽讜诇诇谞讬 诪诪讱. 讗祝 注诇 讙讘 讚讘诇砖讜谉 讞讻诪讬诐 讛讜讬 讬讜转专 诪谞讚讜讬 讛谞讬 诪讬诇讬 诇讞讻诪讬诐 砖转拽谞讜 诇拽诇诇 讘讝讛 讛诇砖讜谉 讚讛讜讬 砖诐 诪讬转讛 讜讙诐 爪专讬讱 讛专讞拽讛 讗专讘注 讗诪讜转 讻讚讗讬转讗 讘诪讜注讚 拽讟谉. 讗讘诇 讛讚讬讜讟讜转 讗讬谞诐 诪讻讬专讬谉 砖讛讜讗 讚讬讘讜专 砖诇 讛专讞拽讛 讗诇讗 讚讬讘讜专 砖诇 拽诇诇讛 讜讘谞讚专讬诐 讗讞专 诇砖讜谉 讛讚讬讜讟讜转 讗讝诇讬谞谉. 讻讬 驻诇讬讙讬 讘诪谞讜讚讛 讗谞讬 诇讱. 讚专' 注拽讬讘讗 住讘专 诇讬砖谞讗 讚谞讚讜讬讗 讛讜讗 讻诪讜 谞注 讜谞讚. 讜专讘谞谉 住讘专讬 诇讬砖谞讗 讚诪砖诪转谞讗 讛讜讗 讗祝 讝讛 讻诇砖讜谉 讛讚讬讜讟讜转. 讜讻谉 讘砖讬讟讛 讜讝"诇: 讗诪专 专讘 驻驻讗 讛讬讻讗 讚讗诪专 诇讬讛 讗讬谞讬砖 诇讞讘专讬讛 谞讚讬谞讗 诪讬谞讱 讻讜诇讬 注诇诪讗 诇讗 驻诇讬讙讬 讚讗住讜专 诇讗讬转讛谞讜讬讬 诪讬谞讬讛 讚诇砖讜谉 讛讚专转 讛谞讗讛 讛讜讗 讚诪砖诪注 诪转谞讜讚讚 讗谞讬 诪诪讱 讜诪专讜讞拽 诪讻诇 讚讘专. 讚诇讗 讚诪讬 诇诪专讜讞拽谞讬 诪诪讱 讚讛转诐 讻讬讜谉 讚讗诪专 诇砖讜谉 讛专讞拽讛 讗讬讻讗 诇诪讬转诇讬 讜诇诪讬诪专 讚讛讻讬 拽讗诪专 诪专讜讞拽谞讬 诪诪讱 讚诇讗 讬转讬讘谞讗 讘讗专讘注 讗诪讜转. 讗讘诇 讛讻讗 讻讬讜谉 讚讗诪专 谞讚讬谞讗 讬讚讬诐 诪讜讻讬讞讜转 讛谉 讚讛讻讬 拽讗诪专 讛专讬谞讬 谞讟讜诇 诪注诇讬讱 诇讻诇 讚讘专 砖诇讗 讗讛谞讛 诪砖诇讱 讜讗讬 诇讗 讬转讬讘谞讗 拽讗诪专 诇砖讜谉 讛专讞拽讛 讗讬讘注讬 诇讬讛 诇诪讬诪专. 讜讛讬讻讗 讚讗诪专 诪砖诪讬转谞讗 诪讬谞讱 讻讜诇讬 注诇诪讗 诇讗 驻诇讬讙讬 讚砖专讬 诇讗讬转讛谞讜讬讬 诪讬谞讬讛 讚讗讬谉 讝讛 诇砖讜谉 讛讚专转 讛谞讗讛 讗诇讗 诇砖讜谉 砖诪转讗 讜讗祝 注诇 驻讬 砖讛讜讗 诇砖讜谉 诪注讬谉 诪谞讜讚讛 讗谞讬 诇讱. 讗讘诇 谞讚讬谞讗 诇讗 讛讜讬 诇砖讜谉 谞讚讜讬 讜诇砖讜谉 讘谞讬 讗讚诐 诇讗 拽专讬 诇谞讚讜讬 讗诇讗 讘诇砖讜谉 砖诪转讗 讜谞讚讜讬. 讻讬 驻诇讬讙讬 专' 注拽讬讘讗 讜专讘谞谉 讘诪转谞讬转讬谉 讚专' 注拽讬讘讗 诪讞诪讬专 讜专讘谞谉 诪拽讬诇讬 讘诪谞讜讚讛 讜讻讜' 诇讬砖谞讗 讚谞讬讚讜讬讗 讛讜讗 诪讛 讛转诐 讗住讜专 诇讬讛谞讜转 诪诪谞讜 讗祝 讻讗谉 讗住讜专 诇讬讛谞讜转 诪诪谞讜. 诇讬砖谞讗 讚诪砖诪转讬谞讗 讛讜讗 砖讛讜讗 诪讜转专 砖讻谉 专讙讬诇讬谉 讘谞讬 讗讚诐 诇讜诪专 诪谞讜讚讛 讗谞讬 诇讱 讛讬讻讗 讚讘注讬 诇诪讬诪专 诪砖诪讬转谞讗 诪诪讱 诪砖讜诐 讚注诇 讬讚讬 讛砖诪转讗 讛讜讗 爪专讬讱 诇谞讜讚 讜诇讛转专讞拽 诪诪谞讜 讗专讘注 讗诪讜转 讗讘诇 讘谞讚讬谞讗 诪诪讱 诇讗 专讙讬诇讬 讗讬谞砖讬 诇诪讬诪专 诪砖诪转讬谞讗 诪诪讱. 注讚 讻讗谉. 讜讝"诇 讛专讬"抓 讝"诇: 谞讚讬谞讗 诪讬谞讱 讻讜诇讬 注诇诪讗 诇讗 驻诇讬讙讬 讚讗住讜专 诇讗转讛谞讜讬讬 诪讬谞讬讛 讚诇砖讜谉 讛讚专转 讛谞讗讛. 砖讗诐 讗讬谉 讘讚注转讜 诇讜诪专 讗诇讗 专讬讞讜拽 讘注诇诪讗 讛讜讛 诇讬讛 诇诪讬诪专 诪专讜讞拽谞讬. 讗讘诇 讛砖转讗 讚讗诪专 谞讚讬谞讗 诪讜讻讬讞 讛讜讗 讻讬 诇注谞讬谉 讗讬住讜专 讛谞讗讛 谞讗诪专 讜诪砖诪注讜转讜 讻谉 讛讜讗 讛专讬谞讬 谞讜讚讚 讜住专 诪注诇讬讱 诇讻诇 讚讘专 砖诇讗 讗讛谞讛 诪砖诇讱. 讜诪砖诪讬转谞讗 诪讬谞讱 讻讜诇讬 注诇诪讗 诇讗 驻诇讬讙讬 讚砖专讬 讚讗讬谉 讝讛 诇砖讜谉 讛讚专转 讛谞讗讛 讗诇讗 诇砖讜谉 砖诪转讗 讻诇讜诪专 砖讗转专讞拽 诪诪讱 讗专讘注 讗诪讜转. 讜讘诇砖讜谉 诪谞讜讚讛 讗谞讬 诇讱 驻诇讬讙讬 讚专' 注拽讬讘讗 住讘专 诇讬砖谞讗 讚谞讚讬谞讗 讛讜讗 讜讗住讜专 诇讬讛谞讜转 诪诪谞讜 讜专讘谞谉 住讘专讬 诇讬砖谞讗 讚诪砖诪讬转谞讗 讛讜讗 讜专讬讞讜拽 讚讗专讘注 讗诪讜转 拽讗诪专.@9
讜讬砖 诪驻专砖讬诐 讚谞讚讬谞讗 讚讻转讬讘 讬讞专诐 讛讜讗 讜讻诇 专讻讜砖讜 讜讛讜讗 讬讘讚诇 诪砖讜诐 讛讻讬 诪讜讚讜 讻讜诇谉 诇讗讬住讜专 讚诇砖讜谉 谞讚讜讬 讛讜讗 砖诪砖讬诐 讗转 讞讘专讜 讘谞讬讚讜讬 注诇讬讜 讜讻讬讜谉 砖讻谉 讗住讜专讬谉 诇讜 讻诇 谞讻住讬诐 讚讻转讬讘 讬讞专诐 讛讜讗 讜讻诇 专讻讜砖讜 讜讛讜讗 讬讘讚诇 诪拽讛诇 讛讙讜诇讛. 讜诪砖诪讬转谞讗 讛讜讗 诇砖讜谉 砖诪转讗 砖讛讜讗 诇砖讜谉 诪讬转讛 讻讚讗诪专讬谞谉 讘诪住讻转 诪讜注讚 拽讟谉 诪讗讬 砖诪转讗 砖诐 诪讬转讛 讜谞讻住讬讜 诪讜转专讬诐. 讜讘诪谞讜讚讛 讗谞讬 诇讱 驻诇讬讙讬 讚诪讗谉 讚砖专讬 住讘专 讻讬 诇砖讜谉 诪谞讜讚讛 诇砖讜谉 诪讬转讛. 讜讝讛 讛驻讬专讜砖 讗讬谞讜 谞讻讜谉 讘注讬谞讬 讻诇诇 讻讬 讛诪谞讜讚讛 讜讚讗讬 谞讻住讬讜 讗讬谞谉 讗住讜专讬谉 讗诐 诇讗 讬讞专讬诪讜 谞讻住讬讜 讘驻讬专讜砖. 讜注讜讚 讗讬讱 谞讗诪专 讻讬 讛谞讚讜讬 砖诐 诪讬转讛 讜讛诇讗 诇讗 谞讗诪专 砖诐 讻讬 讗诐 注诇 讛砖诪转讗 讜诇讗 注诇 讛谞讚讜讬 讻诇诇. 讜讬转讻谉 诇驻专砖 讻讬 谞讚讬谞讗 诪讬谞讱 砖诇讗 讗讜讻诇 诇讱 诪砖诪注 讘讬谉 讘转讜讱 讗专讘注 讗诪讜转 讘讬谉 讞讜抓 诇讗专讘注 讗诪讜转 讜讘讻诇 注谞讬谉 讗住讜专 诇讬讛谞讜转 诪诪谞讜. 讜讘诪砖诪转谞讗 诪讬谞讱 砖诇讗 讗讜讻诇 诇讱 诇讗 诪砖诪注 讗诇讗 讘转讜专转 诪谞讜讚讛 讜诇讗 讗住专 讛谞讗转讜 注诇讬讜 讗诇讗 转讜讱 讗专讘注 讗诪讜转 讗讘诇 讞讜抓 诇讗专讘注 讗诪讜转 诪讜转专. 讜讘诇砖讜谉 诪谞讜讚讛 驻诇讬讙讬 讗讬 诪砖诪注讜转讜 讻诪讜 谞讚讬谞讗 讜讗驻讬诇讜 讞讜抓 诇讗专讘注 讗诪讜转 诪砖诪注 讗讜 讻诪讜 诪砖诪转讬谞讗 讜讚讜拽讗 讘转讜讱 讗专讘注 讗诪讜转 讗讘诇 讞讜抓 诪讜转专. 讜讻谉 谞专讗讛 砖驻讬专砖 讛专讗讘"讚 讝"诇. 


讜诇注谞讬谉 驻住拽 讛诇讻讛 拽讬讬诪讗 诇谉 讻专' 注拽讬讘讗 讚诪讞诪讬专. 讜诪讬讛讜 诇诇拽讜转 讗讬谞讜 诇讜拽讛 诪砖讜诐 讚诪住驻拽讗 诇讬讛. 讜讗祝 注诇 讙讘 讚讗诪专 专讘 讞住讚讗 讚讗讬谉 诇讞讜砖 诇讚讘专讬 专' 注拽讬讘讗 讛谞讬 诪讬诇讬 诇驻讬 住讘专转讜 砖讛讬讛 住讘讜专 讚讘诪砖诪讬转谞讗 驻诇讬讙讬. 讗讘诇 诇驻讬 讛讗诪转 讚拽讬讬诪讗 诇谉 讻专讘讬谞讗 讚讘诪砖诪讬转谞讗 诇讗 驻诇讬讙讬 谞拽讟讬谞谉 诇讞讜诪专讗 讻专' 注拽讬讘讗 讚拽讬讬诪讗 诇谉 讛诇讻讛 讻专' 注拽讬讘讗 诪讞讘讬专讜 讜讗驻讬诇讜 诪讞讘讬专讬讜 讜讗诇讜 讛谞讬 专讘谞谉 讞讘讬专讜 讛讬讜. 讜讛专"诐 谞诪讬 讻谉 驻住拽 驻专拽 拽诪讗 诪讛诇讻讜转 谞讚专讬诐. 讗诇讗 砖转诪讛转讬 注诇讬讜 诇诪讛 诇讗 讛讘讬讗 讚讬谉 诪砖诪转讬谞讗 诪讬谞讱 砖诇讗 讗讜讻诇 诇讱 讚砖专讬 讗诇讬讘讗 讚讻讜诇讛讜. 注讚 讻讗谉. 讜注讬讬谉 讘讛专"谉 讝"诇. 讛专讗"诐. 


讗诪专 专讘 驻驻讗 谞讚讬谞讗 诪讬谞讱 讚讻讜诇讬 注诇诪讗 诇讗 驻诇讬讙讬 讚讗住讜专. 讬砖 诪讬 砖驻讬专砖 讚谞讚讬谞讗 讘诇讞讜讚 讗住讜专 讜讗祝 注诇 讙讘 讚诇讗 讗诪专 讚诇讗 讗讻讬诇谞讗 讘讛讚讱. 讜讗驻讬诇讜 诇砖诪讜讗诇 讚讗诪专 讘诪专讜讞拽谞讬 诪诪讱 讚讗讬谞讜 讗住讜专 注讚 砖讬讗诪专 砖讗谞讬 讗讜讻诇 诇讱 讛讻讗 诪讜讚讛 诪砖讜诐 讚讛转诐 讛讜讗 讚诪专讜讞拽谞讬 诇讗 诪砖诪注 讗诇讗 讚诇讗 讬转讬讘 讘讗专讘注 讗诪讜转 讚讬专讬讛 讗讘诇 谞讚讬谞讗 诪诪讱 诪砖诪注 砖讛讜讗 谞讟讜诇 诪诪谞讜 诇讙诪专讬 讜讬讚讬诐 诪讜讻讬讞讜转 讛讜讜. 讜讻谉 讻转讜讘 讘转讜住'. 讜诇驻讬 驻讬专讜砖 讝讛 谞专讗讛 砖讗驻讬诇讜 讘诪谞讜讚讛 讗谞讬 诇讱 讗讬 讗诪专 砖讗谞讬 讗讜讻诇 诇讱 讗住讜专 讚讘砖诇讗 讗诪专 砖讗谞讬 讗讜讻诇 诇讱 讛讜讗 讚驻诇讬讙讬 讚讬诇诪讗 诇讬砖谞讗 讚诪砖诪转谞讗 讛讜讗 讗讘诇 讗诪专 砖讗谞讬 讗讜讻诇 诇讱 讬砖 诇讜诪专 讚诇讬砖谞讗 讚谞讬讚讜讬讗 讛讜讗 讜讗住讜专. 讜讻谉 谞专讗讛 诪讚讘专讬 讛专诪讘"诐 讝"诇 砖讻转讘 讗诪专 诪谞讜讚讛 讗谞讬 诇讱 砖讗讜讻诇 砖诇讗 讗讜讻诇 诇讱 讗住讜专 诇讗讻讜诇 讜讗祝 诪讚讘专讬 讛专讗讘"讚 讝"诇 谞专讗讛 讻谉. 讜讬砖 诪驻专砖讬诐 讚讘讻讜诇讛讜 讗讬 诇讗 讗诪专 砖讗谞讬 讗讜讻诇 诇讱 讻诇讜诐 讛讜讗 讚诇讗 注讚讬祝 谞讚讬谞讗 诪讬谞讱 诪诪专讜讞拽谞讬 诪诪讱 讜注讚 砖讬讗诪专 砖讗谞讬 讗讜讻诇 诇讱 讬讚讬诐 砖讗讬谉 诪讜讻讬讞讜转 讛讜讬讬谉 讜讘讬谉 讚专' 注拽讬讘讗 讜讘讬谉 诇专讘谞谉 诪讜转专 讜注讜讘讚讗 谞诪讬 讚讗转讗 诇拽诪讬讛 讚专讘 讞住讚讗 讘讬讚讬诐 诪讜讻讬讞讜转 讛讜讜 讚拽讗诪专 诪砖诪转谞讗 诪谞讻住讬讛 讚专讘 讬讛讜讚讛. 讜讛讬诇讻讱 谞讚讬谞讗 诪讬谞讱 讘诇讞讜讚 诇讻讜诇讬 注诇诪讗 砖专讬 讗讘诇 谞讚讬谞讗 诪诪讱 砖讗谞讬 讗讜讻诇 诇讱 讗住讜专 讜讻讚专讘 驻驻讗 讚讗诪专 诇讻讜诇讬 注诇诪讗 讗住讜专. 讜诪砖诪转谞讗 诪讬谞讱 讗讬 谞诪讬 诪谞讜讚讛 讗谞讬 诇讱 讜讗驻讬诇讜 砖讗诪专 砖讗谞讬 讗讜讻诇 诇讱 讗讬谞讜 讗住讜专 诪砖讜诐 讚诇讬转 讛讬诇讻转讗 讻专' 注拽讬讘讗 诪讞讘讬专讜 讜注讜讚 讚讗诪专 专讘 讞住讚讗 讘讛讚讬讗 诇讬转 讚讞砖 诇讛讗 讚专' 注拽讬讘讗. 讜讻诇 砖讻谉 讗诐 诇讗 讗诪专 砖讗谞讬 讗讜讻诇 诇讱 讚讘讛讗 讗驻讬诇讜 诇专"注 诪讜转专 讚诇讬讻讗 讬讚讬诐 诪讜讻讬讞讜转. 讜讻谉 讚注转 讛专诪讘"谉 讝"诇.  
讬专讜砖诇诪讬 专讘讬 注拽讬讘讗 讛讬讛 讞讜讻讱 讘讝讛 诇讛讞诪讬专 诇讜住专 讗转 讻诇 谞讻住讬讜 讻诪讛 讚转讬诪专 讬讞专诐 讻诇 专讻讜砖讜 讜讛讜讗 讬讘讚诇 讜讙讜' 诪讛 注讘讚讬谉 诇讬讛 专讘谞讬谉 讞讜诪专 讛讜讗 讻谞讚讜讬 讘讬转 讚讬谉. 讜讻转讘 讛专讘 专' 讘专讜讱 讘专' 砖诪讜讗诇 讘驻讬专讜砖讬讜 诪讬讛讗 砖诪注讬谞谉 讘讛讚讬讗 讚诪谞讜讚讛 砖谞讚讜讛讜 讘讬转 讚讬谉 讗住讜专 诇讛谞讜转 诪谞讻住讬讜 讻诇诇 讜讗讬转住专讜 讗讻讜诇讬 注诇诪讗 讻诇 砖讻谉 诪讜讞专诐 注讚 讻讗谉 诇砖讜谞讜. 讜砖诪讗 诇讗 讗诪专讜 讗诇讗 讘讘讬转 讚讬谉 讜讻诇 讬砖专讗诇 讻讬 讛转诐 砖讗驻讬诇讜 讛注讜讘专 注诇 讙讝专转诐 讜讞专诪诐 讞讬讬讘 诪讬转讛 讻讞专诪讜 砖诇 注讻谉. 讗诇讗 砖讗谞讬 转诪讛 注诇 讚讘专讬 讛讬专讜砖诇诪讬 讘注爪诪谉 诪驻谞讬 砖砖诐 讛讞专讬诪讜 谞讻住讬讛诐 讘驻讬专讜砖 讜讗住专讜诐 讻讚讻转讬讘 讬讞专诐 讻诇 专讻讜砖讜 讗讘诇 谞讻住讬 诪谞讜讚讛 讜诪讜讞专诐 砖讛诐 讘住转诪讗 讜诇讗 讛讞专讬诪讜 讘驻讬专讜砖 讗讬谞讜 讗住讜专 诇讬讛谞讜转 诪谞讻住讬讜. 讜讬"诇 讚讻讬讜谉 砖讛讞专讬诪讜 专讻讜砖诐 砖诪注 诪讬谞讛 砖诪谉 讛讚讬谉 讬砖 诇讛诐 诇注砖讜转 讻谉 讜讻讬讜谉 砖讻谉 住转诪谉 讻驻讬专讜砖谉. 讛专砖讘"讗 讝"诇. 


讝' 注"讘 讜讛讗 讚讗诪专 专讘 谞讬讚讜讛讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜. 讬砖 诪讬 砖驻讬专砖 讚诪砖讜诐 砖讘讬讬砖讜讛讜 讘驻谞讬讜 讬砖 诇讛诐 诇驻讬讬住讜 讜诇讬讬砖讘 讚注转讜 讘驻谞讬讜. 讜诇驻讬 驻讬专讜砖 讝讛 讗诇讜 专爪讛 讛诪谞讜讚讛 砖讬转讬专讜 讗讜转讜 砖诇讗 讘驻谞讬讜 诪转讬专讬谉 讜讗讬谉 讘讻讱 讻诇讜诐. 讜讗讬谞讜 诪讞讜讜专 讘注讬谞讬 讚讗谞谉 住讛讚讬 讚讻诇 讻诪讛 砖讗转 诪诪讛专 诇讛转讬专 讜讗驻讬诇讜 砖诇讗 讘驻谞讬讜 谞讬讞讗 诇讬讛 诪诪讛 砖讗转讛 诪讗专讬讱 讝诪谉 谞讚讜讬讜 注讚 砖讛转讬专谞讜 讘驻谞讬讜. 讜注讜讚 诪讬 砖谞讚讜讛讜 诪谉 讛讚讬谉 诪讛 诇讱 诇驻讬讬住讜 诇讛转讬专讜 讘驻谞讬讜. 讜讬砖 诪讬 砖驻讬专砖 讚讻讬讜谉 砖讛讬讛 讛谞讚讜讬 讘驻谞讬讜 讛讜讗 讞讝拽 讬讜转专 讜讗讬谉 讘讚讬谉 砖讬讜转专 讗诇讗 讘驻谞讬讜 讜讛讬诇讻讱 讗驻讬诇讜 专爪讛 诇讛转讬专 诇讜 砖诇讗 讘驻谞讬讜 讗讬谉 砖讜诪注讬谉 诇讜. 讙诐 讝讛 讗讬谞讜 诪转讬砖讘. 讜谞专讗讛 砖讗讬谞讜 讗诇讗 诪驻谞讬 讛讞砖讚 讚讻诇 砖谞讚讜讛讜 讘驻谞讬讜 讗诐 讗转讛 诪转讬专讜 砖诇讗 讘驻谞讬讜 讜谞讜讛讙 注诪讜 讘诪讜转专 讗祝 讛讜讗 讞讜砖讚讱 砖讗讬谉 讗转讛 谞讝讛专 诪谞讚讜讬讜 讚住讘讜专 砖讗诇讜 讛转讬专讜讛讜 讛讜讚讬注讜讛讜 砖讛讜转专 讻讬讜谉 砖谞讚讜讛讜 讘驻谞讬讜 讜讗讬谉 诪转讬专讬谉 讗讜转讜 讗诇讗 讘驻谞讬讜 诇讗讜 讚讜拽讗 讗诇讗 讘驻谞讬讜 诪诪砖 讗讜 诇讚注转讜 讚讻讬讜谉 砖讛转讬专讜讛讜 诇讚注转讜 讗讬谉 讻讗谉 讞砖讚 讗讘诇 谞讚讜讛讜 砖诇讗 讘驻谞讬讜 诪转讬专讬谉 讗讜转讜 砖诇讗 讘驻谞讬讜 讚讗讬谉 讻讗谉 讞砖讚 讚住讘讜专 讛讜讗 讻砖诐 砖谞讚讜讛讜 砖诇讗 讘驻谞讬讜 讻讱 讛转讬专讜讛讜 砖诇讗 讘驻谞讬讜 讻诇讜诪专 砖诇讗 讘讬讚讬注转讜 讜讻讗讜转讛 砖讗诪专讜 诇拽诪谉 讘专讬砖 驻专拽 专' 讗诇讬注讝专 讛诪讜讚专 诪讞讘讬专讜 讗讬谉 诪转讬专讬谉 诇讜 讗诇讗 讘驻谞讬讜 讜讗诪专讜 讘讬专讜砖诇诪讬 诪驻谞讬 讛讞砖讚. 
讛讗 讚讗诪专 专讘 讙讬讚诇 讗诪专 专讘 转诇诪讬讚 讞讻诐 诪谞讚讛 诇注爪诪讜 讜诪讬驻专 诇注爪诪讜 诪住转讘专讗 讚讚讜拽讗 砖讗讬谞讜 讘专 谞讬讚讜讬 讗诇讗 砖诪谞讚讛 注爪诪讜 诇注谞讬谉 讜讻讙讜谉 注讜讘讚讗 讚诪专 讝讜讟专讗 讞住讬讚讗. 讜讗驻讬诇讜 讛讻讬 讗讬爪讟专讬讱 诇讗砖诪讜注讬谞谉 讚讻讬讜谉 砖讛讜讗 诪谞讜讚讛 住诇拽讗 讚注转讱 讗诪讬谞讗 讗讬谉 讞讘讜砖 诪转讬专 注爪诪讜 讗驻讬诇讜 诪讗讬住讜专讬诐 讻讗诇讜 拽讗 诪砖诪注 诇谉. 讜讛讬讬谞讜 讚讗诪专讬谞谉 讛讻讗 讛讬讻讬 讚诪讬 讻讬 讛讗 讚诪专 讝讜讟专讗 讞住讬讚讗 讜讻讜' 讜讗讬 诇讗讜 讛讻讬谉 诪讗讬 拽讗诪专 讛讬讻讬 讚诪讬 讛讗 讻诇 讛讬讻讗 讚诪谞讚讛 诇注爪诪讜 诪驻专 诇注爪诪讜 诪讗讬 拽讗诪专 讻讬 讛讗讬 讜讗讬 诇讗讬转讜讬讬 专讗讬讛 讚诪专 讝讜讟专讗 讛讜讛 注讘讬讚 讛讻讬谉 诇讗 讛讜讛 诇讬讛 诇诪讬诪专 讛讻讬 讗诇讗 诇讜诪专 转诇诪讬讚 讞讻诐 诪谞讚讛 诇注爪诪讜 讜讻讜' 讚诪专 讝讜讟专讗 讞住讬讚讗 讜讻讜' 讜讛讬诇讻讱 讗讬 讗驻讬拽 砖诐 砖诪讬诐 诇讘讟诇讛 讚讞讬讬讘 谞讚讜讬 讜谞讚讛 注爪诪讜 诇讻讱 讗讬谉 诪转讬专 讗转 注爪诪讜. 讜转讚注 诇讱 讚讗诇讜 讻谉 诪讗讬 砖谞讗 讻讬 谞讚讛 注爪诪讜 讗驻讬诇讜 谞讚讛讜 讗讞专 砖讗讬谞讜 讙讚讜诇 诪诪谞讜 讬讛讗 诪转讬专 讗转 注爪诪讜. 讗讘诇 诇驻讬 诪讛 砖驻讬专砖转讬 诪砖讜诐 讛讻讬 谞拽讟 诪谞讚讛 诇注爪诪讜 讜诪驻专 诇注爪诪讜 讜诪砖讜诐 砖讗讬 讗讬驻砖专 砖讬转谞讚讛 诇讻讱 讗诇讗 讘诪讜讞诇 注诇 讻讘讜讚讜 讜诪谞讚讛 注爪诪讜 讻诪专 讝讜讟专讗 讞住讬讚讗. 讻谉 谞专讗讛 诇讬. 讗讘诇 专讗讬转讬 诇诪拽爪转 讛诪驻专砖讬诐 砖讗诪专讜 讘讛驻讱 讝讛.





诪讛专砖"讗 - 讞讬讚讜砖讬 讛诇讻讜转

讘驻讬专讜砖 专砖"讬 诇讛讻讬 讗讬转 诇讛 讬讚 讻讜' 砖讬讛讗 讜讚讗讬 讗住讜专 讛住"讚 讜讗讞专 讻讱 诪"讛 诇注谞讬谉 诪诇拽讜转 讻讜' 讻爪"诇:


讘专讗"砖 讛注谞讬 注诪讱 讛住"讚 讘诇 转讗讞专 讛住"讚 讚诪住驻拽讗 诇讬讛 讛住"讚 讗讬讻讗 讚诇讗 转谞讗 讛住"讚 讻爪"诇:


讘专"谉 讜诇讗 砖讬讬讻讗 讘讗诐 转"诇 讛住"讚 讜讻爪"诇:


诇砖讜谉 讛专讞拽讛 讛住"讚 讜讗讞"讻 诪"讛 诪砖诪转讬谞讗 诪讬谞讱 讚讻讜诇讬 注诇诪讗 砖专讬 讚讗驻讬' 讻讜' 讻爪"诇:





专砖"砖

讙诪专讗 诪讻诇诇 讚驻砖讬讟讗 诇讬讛 诇专讘讬谞讗 讚讬砖 讝讬诪讜谉 诇讘讛"讻 讻讜'. 诪讻讗谉 诪讜讻讞 讚讛讗 讚拽讬"诇 砖诐 讚讘讛"讻 讗注"驻 砖驻讬谞讜讛讜 诪谉 讛爪讜讗讛 讗住讜专 讛讜讗 讗驻讬' 诇讗 讗讝诪谞讬讛 诪注讬拽专讗 讚讗诇"讻 讛讗 讗讬讻讗 诇诪讬诪专 讚讘注讬讬转讜 讚讻讗谉 讛讜讗 讗诐 讗讞"讻 驻讬谞讜讛讜:



砖诐 讗诪专 讗讘讬讬 诪讜讚讛 专"注 讻讜'. 讻讛"讙 讗讬转讗 诇拽诪谉 (谞讚):



专讗"砖 讚"讛 诪注诪讱. 讚讘讻讜诇讛讜 讻转讬讘 讗转 讛注谞讬 注诪讱. 讛诇砖讜谉 诪讙讜诪讙诐. 讜诇砖讜谉 专砖"讬 讘专"讛 砖诐 诪讝讜拽拽:



专讗"砖 讚"讛 诪砖诪转谞讗. 讗"谞 讘诇砖讜谉 讛诪讜谉 注诐 讘讘诇 讻讜'. 谞专讗讛 诇诪讞讜拽 转讬讘转 讘讘诇 讻讬 专"注 诇讗 讛讬讛 讘讘讘诇:



专"谉 讚"讛 讗诇诪讗 拽住讘专 讘诪砖诪转谞讗 驻诇讬讙讬. 讚住"诇 讚讟注诪讗 讚专"注 讚讻讬讜谉 讻讜' 讻诪砖讜诪转 诇讗住讜专 讛谞讗讛 讘讗. 谞专讗讛 诪诇砖讜谞讜 讚诇讟注诐 讝讛 讗祝 讘砖讗讬谞讜 讗讜诪专 砖讗谞讬 讗讜讻诇 诇讱 讚讗诇"讻 诇讗 讛讜讬 讗住讜专 讘讛谞讗讛:



专"谉 讚"讛 讬专讜砖诇诪讬. 讚讗诇转"讛 讛讬讻讬 讗诪专讬谞谉 诪砖诪讬转谞讗 诪讬谞讱 诇讻"注 砖专讬. 诇讻讗讜专讛 讛"谞 讚讛讬专讜砖诇诪讬 住"诇 讻专"讞:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讬砖 讬讚 诇爪讚拽讛. 拽砖讛 诇讬 讛讗 讛专"谉 诇注讬诇 讚"讛 讘注讬 专"驻 讻转讘 讛讗 讚诪讬讘注讬 讘拽讬讚讜砖讬谉 讜诇讗 讬诇驻讬' 讘诪讛 诪爪讬谞讜 诪谞讚专讬诐 讚讚诇诪讗 谞讚专讬诐 讞诪讬专讬 讚讗驻讬' 讘讚讘讜专讗 讘注诇诪讗 讞讬讬诇讗 诪砖讗"讻 讘拽讬讚讜砖讬谉 讗"讻 诪讗讬 诪住驻拽讗 诇讬讛 讛讻讗 讘爪讚拽讛 讛讗 爪讚拽讛 讚诪转驻住 讘讚讬讘讜专 砖驻讬专 讬砖 诇诇诪讜讚 诪谞讚专讬诐:


讘讛专"谉 讚"讛 讜诇注谞讬谉 讛诇讻讛 讻讜' 讚讬砖 讬讚 诇爪讚拽讛. 注讬' 讘专"谉 驻"拽 讚拽讚讬讜砖讬谉 讚' 专讞 注"讘:


讘讛专"谉 讚"讛 诪讜讚讛 讛讬讛 专"注. 讚讬讚讜转 谞诪讬 诇诪诇拽讜转 注讬' 诇注讬诇 讚' 讚 注"讘 讘专"谉 讚"讛 转讬转讬 讘诪讛 诪爪讬谞讜:





讞讬讚讜砖讬 讞转"住

讬砖 讬讚 诇爪讚拽讛 讜讻讜'. 讛专"谉 讛注诇讛 讚诇讗 讘讗转"诇 讚讬砖 讬讚 诇驻讗讛 拽讗诪专. 讚驻讗讛 讜爪讚拽讛 讻讬 讛讚讚讬 谞讬谞讛讜. 讜谞"诇 诪"诪 诇讚讬谞讗 诇讬讻讗 谞驻拽讜转讗 讚讻讬讜谉 讚诪住拽讬谞谉 讗转"诇 讬砖 讬讚 诇爪讚拽讛 讛驻拽专 诪讗讬. 讜讗"讻 讛讜讛 驻讗讛 讘讻诇诇 讜讬砖 讬讚 谞诪讬 诇驻讗讛 讜谞驻诇讗转讬 注诇 讛讻"诪 砖讻转讘 讚专诪讘"诐 讚驻住拽 讬砖 讬讚 诇驻讗讛 诪砖讜诐 住驻拽讗 诇讛讞诪讬专 讻"讻 讗讘诇 诇讗 诪砖讜诐 讗转"诇 讚讛讗 诇讗 讗讬转诪专 讘驻讗讛 讛讻讬 讘讛讚讬讗 讘砖"住 注"砖. 讜爪"注 讛讗 讻讬讜谉 讚讗讬转诪专 讘爪讚拽讛 讛"讛 讗讜 讘讻"砖 驻讗讛. 讜讗讜诇讬 讬"诇 讘讛讬驻讜讱 讚讛讗 讻诇 诪讛 讚讗诪专讬谞谉 讬砖 讬讚 讛讬讬谞讜 诪砖讜诐 讚讗讬转拽砖 诇拽讚砖讬诐 讜讬砖 诇讜 诇讛讬讜转 讻讞讜诪专转 拽讚砖讬诐. 讜转讬谞讞 爪讚拽讛 讗讘诇 讘驻讗讛 讛"诇 拽讜诇讗 诇讗讬讚讱 讙讬住讗 讚驻讟讜专 诪诪注砖专 讜讙诐 诪注砖专 讗讬转拽砖 讘讛讗讬 拽专讗 诇拽讚砖讬诐 讜诇拽讜诇讗 诇讗 讗诪专讬谞谉 讬砖 讬讚 讘拽讚砖讬诐. 谞诪爪讗 讗注"讙 讚讗讬转诪专 讗转"诇 讘爪讚拽讛 诪"诪 讗讬谉 诇诇诪讜讚 驻讗讛 诪诪谞讜 诪砖讜诐 讚讙讜专诐 驻讟讜专 诪诪注砖专. 讗诇讗 讚诇驻"讝 拽砖讛 诪"讟 驻住拽 专诪讘"诐 住转诐 砖讬讚 诇驻讗讛 诇讞讜诪专讗 讛讗 谞驻讬拽 诪讬谞讬讛 拽讜诇讗 诇注谞讬谉 诪注砖专讜转 讜爪"注:


讜讛谞讛 讛专"谉 讛拽砖讛 诇拽诪谉 讗讛专诪讘"诐 讜专砖讘"讗 砖驻住拽讜 讛讻讗 住驻拽 讗讬住讜专 诇讞讜诪专讗 讜谞讘讗专 诇拽诪谉 讗讬"讛 讜诇讻讗讜专讛 转拽砖讛 注诇 讛专诪讘"谉 讙讜驻讗 讗诪讗讬 爪"诇 诪讟注诐 住驻拽 讗讬住讜专讗 转"诇 诪砖讜诐 讚讻转讬讘 爪讚拽 诪砖诇讱 讜转谉 诇讜. 讜注讬讬谉 讞讜诇讬谉 砖诐. 讗讬讻讗 讞讚 诇讬砖谞讗 拽诪讛 拽诪讛 拽讗 专诪讬 诇讬讛 注"砖. 讜谞"诇 讚驻诇讬讙讬 讛谞讬 诇讬砖谞讬 讗讬 讛讱 爪讚拽 诪砖诇讱 砖讬讬讱 讙诐 讘诪转谞讜转 讻讛讜谞讛 讜讻诇 诪转谞讜转 注谞讬讬诐 讘注讜诇诐 讜讗"讻 砖驻讬专 拽砖讛 诪诪转谞讬' 讚诪转谞讜转 讻讛讜谞讛 讗诪转谞讬' 讚拽诪讛. 讗讜 谞讬诪讗 讚讜拽讗 诇注谞讬谉 诇拽讟 砖讻讞讛 讜驻讗讛 讗讬转诪专 讜诇讗 诇砖讗专 诪讬诇讬 诪砖讜"讛 诇讬讻讗 诇诪讬专诪讬 讗诇讗 拽诪讛 讗拽诪讛. 讜转诇讬讗 讝讛 讘驻诇讜讙转讗 讚讗诪讜专讗讬 讘讬专讜砖诇诪讬 住驻"讚 讚驻讬讗讛 讗讬讻讗 讚诪驻讬拽 诇讬讛 诪注谞讬 讜专砖 讛爪讚讬拽讜 讗讜 讜讚诇 诇讗 转讛讚专 讘专讬讘讜 诪砖诪注 讘专讬讘讜 讗诇 转讛讚专讛讜 讗讘诇 讘诪转谞讜转讬讜 转讛讚专讛讜. 讜讛"讛 诇讻诇 诪转谞讜转 注谞讬讬诐 讜讻讛讜谞讛 讘注讜诇诐. 讗讱 讗讬讻讗 讚诪驻讬拽 诇讛讜 诪转注讝讜讘 讚讻转讬讘 讙讘讬 驻讬讗讛 讜讬讛讬讛 讚讻转讬讘 讙讘讬 砖讻讞讛 讜讗"讻 讬"诇 讚讜拽讗 讛谞讬 讗讘诇 砖讗专讬 诪转谞讜转 诇讗 注"讻 诇讗 专诪讬 讗诇讗 拽诪讛 讗拽诪讛. 讜诇讻讗讜专讛 讻讬讜谉 讚驻诇讬讙讬 诇讬砖谞讬 讘砖"住 讗讬转 诇谉 诇诪讬讝诇 讘诪诪讜谉 诇拽讜诇讗 诇谞转讘注 诪砖讜"讛 讛讜爪专讻讜 诇讜诪专 讚讛讜讛 讗讬住讜专讗. 讜讗讝诇讬谞谉 诇讞讜诪专讗:


讗"谞 讬讜转专 谞专讗讛 诇讗诪转 讚讜拽讗 讛讬讻讗 讚诇讬讻讗 讞讝拽转 驻讟讜专讗 专拽 讞讝拽转 诪诪讜谉 讚讛诪讜讞讝拽. 诇讝讛 讗转讬 拽专讗 讚爪讚拽 诪砖诇讱 诇讜诪专 砖讬讛讬讛 讻讗诇讜 讛注谞讬 诪讜讞讝拽. 讗讘诇 讛讬讻讗 讚讗讬讻讗 讞讝拽转 驻讟讜专讗 讗讬谉 讛注谞讬 讬讻讜诇 诇讛讜爪讬讗. 讜讛讻讗 讘驻讗讛 讗讬讻讗 讞讝拽转 驻讟讜专讗 讻讬讜谉 砖讻讘专 谞转谉 讻砖讬注讜专 讜讻谉 诪诪讜谞讜 诇注谞讬谉 爪讚拽讛 讛讜讛 讞讝拽转 驻讟讜专讗 讜诇讗 砖讬讬讱 爪讚拽 诪砖诇讱 诪砖讜"讛 讗转讗谉 注诇讛 诪砖讜诐 住驻拽 讗讬住讜专讗 讻讚诪住讬拽 讛转诐 讙讘讬 讞诇讛:


讜诇注谞讬谉 拽讜' 讛专"谉 诇讻讗讜专讛 谞专讗讛 讘驻砖讬讟讜转 讚谞讛讬 讚讙讜祝 诪诪讜谉 爪讚拽讛 讜驻讗讛 讜讻诇 诪转谞讜转 注谞讬讬诐 讜讻讛谞讬诐 讗诪专讬谞谉 讛诪诪注"讛. 讗讘诇 讛讻讗 诪讟注诐 谞讚专 讗转讬谞谉 注诇讛. 讜讘讝讛 诪讬讜砖讘 讛讬讟讘 拽讜' 砖"讱 讬"讚 住住讬' 专谞"讟 住转讬专转 讛专砖讘"讗 讜诇拽"诪 讚讛转诐 砖讻讘专 诪转 讜讗讬谉 注诇 讛讬讜专砖讬诐 讗讬住讜专 讜讞讬讜讘 谞讚专 砖谞讚专 讛讜讗 讻诪讘讜讗专 讘讞"诪 住讬' 专讬"讘. 讜诇讬讻讗 讗诇讗 诪诪讜谞讗 讘注诇诪讗. 讜讗驻讬' 爪讚拽 诪砖诇讱 诇讗 砖讬讬讱 讗诇讗 讘讝讛 讛谞讜转谉 爪讚拽讛. 讜讗爪"诇 注诇 讛讬讜专砖讬诐 诇讗 砖讬讬讱 爪讚拽 诪砖诇讱 讗诇讗 讗诐 讬讚专讜 讛诐 诇爪讚拽讛 讘爪讚拽转 注爪诪诐 讗讘诇 诪讛 砖诪讞讬讬讘讬诐 诇讬转谉 诪砖诇 讗讘讬讛诐 讗讬谞讜 诇讙讘讬 讚讬讚讛讜 讗诇讗 讻砖讗专 诪诪讜谉 讜拽讬诇 诪诪谞讜 讚讛讜讛 讻诪诪讜谉 砖讗讬谉 诇讜 转讜讘注讬谉 讜诪砖讜"讛 驻讟讜专讬诐 讛讬讜专砖讬诐. 讜诪讬讜砖讘 谞诪讬 讛专诪"讗 讚讘转讞诇讛 驻住拽 讻讛诪讞讘专 讜讻讛讙讛转 诪专讚讻讬 讘诪爪讗 诪诪讜谉 讗爪诇讜 讜讻讜' 注讬讬谉 讟"讝 讜砖"讱. 讚诪诪"谞 讗讬 诪爪讗 诪诪讜谉 砖诇 讗讞专讬诐 讗爪诇讜 砖诇讗 谞讚专讜 讛讜讗. 讗"讻 讘诇讗"讛 讗"砖 讻诪"砖 讟"讝 讘砖诐 注讟"讝 讚讛专讬 诇讬转 诇讬讛 讞讝拽转 诪诪讜谉. 讜讗讬 讗讬讬专讬 诪诪讜谉 注爪诪讜 讛"诇 住驻拽 讗讬住讜专讗 讚谞讚专 讜讙诐 爪讚拽 诪砖诇讱 讚诇讗 砖讬讬讱 讻讗谉 讞讝拽转 驻讟讜专讗 讻诇 讻讱 讜注讬讬谉. 讜讚讘专 讝讛 讬砖 诇诇诪讜讚 诪诪讛 砖讛讗专讬讱 讘转砖讜讘转 诪"讛 讘爪诇讗诇 讗砖讻谞讝讬 讝"诇 住讬' 讟"讜 诪讛讗 讚注讻"驻 诇讗 讙专注 诪谞讚专. 讜讛注诇讛 讘讗诪转 爪专讬讱 诇砖讗讜诇 注诇 谞讚专讜 注"讬 驻转讞 讜讞专讟讛 注"砖 讘讗讜专讱. 砖讜讘 诪爪讗转讬 诪"砖 拽专讜讘 诇讝讛 讘转讜诪讬诐 拽讜谞讟专住 转拽驻讜 讻讛谉 讗讜转 拽讻"讝 讜讘住' 拽专讘谉 谞转谞讗诇 讘谞讚专讬诐 讜讘拽讜谞讟专住 讛住驻讬拽讜转 砖讘住讜祝 住' 拽爪讛"讞 讞"讗 讗讜转 讟' 讜注"砖 讜讛讘讜讞专 讬讘讞专:


讗诇讗 讚爪"注 讛讗 讛驻讬专 谞诪讬 讗住讜专 诇讞讝讜专 讘讜 讻诪"砖 专诪讘"诐 讚讛讜讛 讻谞讚专 讜注讬讬谉 讘"讬 专住"讬 专注"讙. 讜讛讬讬谞讜 讚诪讚讻转讬讘 讜谞讟砖转讛 讬砖 诇讱 谞讟讬砖讛 讗讞专转 讻讝讛. 讜注讬讬谉 拽爪讛"讞 砖诐. 讜讻"讻 诇讛讚讬讗 讘诪注"诪 讘"讘 驻' 诪讬 砖诪转 住讜祝 住讬' 讻"讙 注"砖. 讗"讻 讛"诇 讙诐 讻谉 讗讬住讜专讗 讜讛"诇 诇诪讬驻住拽 讙"讻 诇讛讞诪讬专 讻诪讜 讘驻讗讛 讜爪讚拽讛. 讜讬砖 诇讚讞讜拽 讜诇讜诪专 讘砖诇诪讗 驻讗讛 讜爪讚拽讛 诇讬讻讗 讞讝拽转 诪诪讜谉 讚讛讗 讻转讬讘 爪讚拽 诪砖诇讱 讜专拽 诪砖讜诐 讞讝拽转 驻讟讜专讗 讗转讗谉 注诇讛 讗"讻 讻讬讜谉 讚讛讜讛 住驻拽 讗讬住讜专 诇讞讜诪专讗 讻讚诪住讬拽 砖"住 讙讘讬 讞诇讛. 诪砖讗"讻 讘讛驻拽专 讚诇讗 砖讬讬讱 爪讚拽 诪砖诇讱 谞砖讗专 讞讝拽转 诪专讗 拽诪讗. 讜讘转拽驻讜 诇讗 讬讜注讬诇 住驻拽 讗讬住讜专讗 诇讛讜爪讬讗 诪诪讜谉 诪讞讝拽转 诪专讗 拽诪讗 讜爪"注. 讜诇驻诪"砖 诇注讬诇 讚专"谉 诪讞诪讬专 讟驻讬 讘谞讚专 讚爪讚拽讛 讬讜转专 诪讛专砖讘"讗 讜住"诇 讗驻讬' 讘诪讞砖讘讛 讞诇 谞讚专讜. 讗"讻 讬"诇 讚驻砖讬讟讗 诇讬讛 诇讛专"谉 讚讗讬讘注讬讗 讚砖"住 诇讗 讛讜讛 诇注谞讬谉 讗讬住讜专 谞讚专 讚讜讚讗讬 讚讬砖 讬讚 讚诇讗 讙专注 诪谞讚专 讚注诇诪讗 讚讬砖 讬讚. 讗讱 讗讬 讻讘专 砖讗诇 注诇 谞讚专讜 讗讬 诪讛谞讬 诪砖讜诐 讗诪讬专讛 诇注谞讬讬诐 讻诪住讬专讛 诇讬讚诐 讚诪讬 讜注讬讬谉 讝讛 讘讗专讬讻讜转 讘转砖讜讘讜转 诪"讛 讘爪诇讗诇 讗砖讻谞讝讬. 讜诇讬讻讗 讛讻讗 讗诇讗 住驻拽 诪诪讜谞讗 诪砖讜"讛 讛拽砖讛 讗讛专砖讘"讗. 讜诪"诪 诇诪住拽谞讗 住"诇 诇讛专"谉 诇讛讞诪讬专 讘讬砖 讬讚 诪砖讜诐 讗转"诇 讛诇讻转讗 讛讬讗 讻诪"砖 诇讛讚讬讗 驻"拽 讚拽讬讚讜砖讬谉 讘住讜讙讬讗 讚专砖讜转 讙讘讜讛 讘讻住祝 讘诪住拽谞转 讚讘专讬讜 注"砖 讜讗"讻 讗讬谉 讻讗谉 诪拽讜诐 诇讛拽诇 讻诇诇. 讜注讬讬谉 砖"注 讬"讚 住讬' 专谞"讞 住注讬祝 讙' 讜讛讜讗 讚注转 专诪讘"诐 讜讬诇讬祝 诪诪谞讞讜转 砖"诪 住"诇 谞诪讬 讚爪讚拽讛 讛讜讛 诪诪砖 讻讛拽讚砖 讚讗诇"讛 诇讗 讛讜"诪 诇诪讬诇祝 诪讛转诐 诪讬讚讬. 讜诇驻"讝 爪讚拽讜 讚讘专讬 诪讛专砖讚"诐 砖讘转砖讜讘转 诪讛专"讗 砖砖讜谉 讚诪讬讬转讬 砖"讱 住讜祝 讛诇讻讜转 专讬讘讬转 讚住驻拽 专讬讘讬转 诇讞讜诪专讗. 讜注讜讚 讬砖 诪注诇讬讜转讗 讚讛讻讗 注讻"驻 讬砖 住驻拽 讜讛诪拽讘诇 讚诇诪讗 谞讜讟诇 诪诪讜谉 砖讗讬谞讜 砖诇讜 砖诇讗 讻讚讬谉 注"讬 讻驻讬讛. 诪砖讗"讻 讛转诐 讛讗 注讻"驻 讗讘拽 专讬讘讬转 讛讜讛 讜诪讞讜讬讘 诇讛讞讝讬专 讘讘讗 诇爪讗转 讬"砖 讗"讻 讗讬谉 讗讬住讜专 讙讘讬 讛诪拽讘诇 诪诪谞讜. 讜爪专讬讱 讛诪诇讜讛 诇爪讗转 讬讚讬 住驻拽 诪"注 讜讞讬 讗讞讬讱 注诪讱. 讜讚注 讚讘讻诇 讝讛 讗讬谉 讞讬诇讜拽 讘讙讜祝 讛诪"注 讘讬谉 谞转讜谉 转转谉 讚注谞讬讬诐 讜讚诪转谞讜转 讻讛讜谞讛 讗讜 讘讬谉 注讝讜讘 转注讝讜讘 讚驻讗讛 讗注"讙 砖讗讬谉 讘讛诐 诪爪讜转 谞转讬谞讛 诪"诪 讗诐 讗讜住祝 讛转讘讜讗讛 讗诇 讘讬转讜 注讜讘专 讘拽讜诐 讜注砖讛 注诇 诪"注 砖诇 注讝讜讘 转注讝讜讘 讜讞诪讬专 诪注讜讘专 讘砖讘 讜讗"转 注诇 注砖讛 讚谞转讬谞讛 讜讛讘谉 讝讛 讜讗诇 转砖讘砖 注爪诪讱:


注讬讬谉 诪专讚讻讬 住讜祝 驻' 讛讝专讜注 诪拽砖讛 诇诪讛 诇讗 谞讬讝讬诇 讘拽诪讛 讘转专 专讜讘讗 讚专讜讘 讞讟讬诐 砖诇 讘注讛"讘 讜谞讬诪讗 讻诇 讚驻专讬砖 诇转讜讱 讞讜专讬 讛谞诪诇讬诐 诪专讜讘讗 讚讘注讛"讘 驻专讬砖. 讜转讬专抓 爪讚拽 诪砖诇讱 讜转谉 诇讜. 讜诇讻讗讜专讛 讛拽讜砖讬讗 讗诇讬诪转讗 讜转讬专讜爪讜 讗讬谉 诇讜 砖讞专. 讚讛讗 讗驻讬' 专拽 谞讙讚 讞讝拽转 驻讟讜专讗 讛讙专讜注讛 砖注砖讜讬讛 诇讛砖转谞讜转 讘讝讜 讛砖注讛 砖讛讜讗 注讜诪讚 讜诪转讙讬讬专 讚诪砖讜"讛 讘住驻拽 讗讬住讜专 讘讞诇讛 诪讞诪专讬谞谉 讜诇讗 住诪讻讬谞谉 讗讛讗. 诪"诪 讚讜讞讛 诇爪讚拽 诪砖诇讱 诪讻"砖 专讜讘讗 讚注讚讬祝 诪讞讝拽转 诪注诇讬' 诪讻"砖 砖讬讛讬讛 讚讜讞讛 爪讚拽 诪砖诇讱. 讜讬"诇 讚住"诇 诇讛诪专讚讻讬 讚讻诇 诪注诇讛 砖讬砖 诇讛讘注"讘 诪爪讚 注爪诪讜 讜诪诪讜谞讜 讻讙讜谉 砖讛讜讗 诪讜讞讝拽 讜诇讗 讛注谞讬 讗诪专讛 转讜专讛 爪讚拽 诪砖诇讱 讜转讛讬讛 讻讗诇讜 讗讬谞讱 诪讜讞讝拽. 讜讻讬讜谉 砖讛讚讘专 砖拽讜诇 讗转讬 讗讬讚讱 拽专讗 诇讗 转讛讚专 讘专讬讘讜 讗讘诇 转讛讚专讛讜 讘诪转谞讜转讬讜 讻讬讜谉 砖讛讚讘专 砖拽讜诇 转谞讛讜 诇注谞讬. 讜讛讛"谞 讻砖讬专爪讛 讛讘注讛"讘 诇讝讻讜转 诪讟注诐 砖诪诪讜谉 砖诇讜 讛讜讗 专讜讘 讜砖诇 注谞讬 讛讜讗 诪讬注讜讟 讗诪专讬' 爪讚拽 诪砖诇讱 讜讬讛讬讛 讛专讜讘 讜讛诪讬注讜讟 砖讜讬谉. 讜讻诇 讝讛 讗诐 讘注讛"讘 诪爪讚 讞讝拽转 注爪诪讜 讗讜 专讜讘 诪诪讜谞讜 讗讘诇 讗诐 讛注谞讬谉 讘注爪诪讜 诪讜讞讝拽 讘驻讟讜专 讻讙讜谉 砖讛讬转讛 讛驻专讛 注讚 注转讛 讘讞讝拽转 驻讟讜专讛 讛注诪讬讚谞讜 注讚讬讬谉 讘讞讝拽转 驻讟讜专讛 讻诪讜 砖讛讬转讛 诪拽讜讚诐 讜诇讗 砖讬讬讱 讻讗谉 爪讚拽 诪砖诇讱 讜讗"砖 转讬' 讛讙讛转 诪专讚讻讬 讛谞"诇:


讗"谞 讬"诇 讚讛"驻 讚砖"住 驻专讛 讘讞讝拽转 驻讟讜专讛 讚诇讗 讗诪专 专讞诪谞讗 爪讚拽 诪砖诇讱 讗诇讗 诪讬 砖讛讜讟诇 注诇讬讜 诪转谞转 注谞讬讬诐. 转讜 讻诇 住驻拽 砖讬讜诇讚 讗诪专讬' 爪讚拽 诪砖诇讱 讗驻讬' 谞讙讚 专讜讘 讜讻诪"砖 谞讙讚 讞讝拽讛. 讗讱 讛讻讗 驻专讛 讘讞讝拽转 驻讟讜专讛 讚讛专讬 讗谞讜 诪住讜驻拽讬诐 讗讬 讛讜讟诇 注诇讬讜 诪爪讜转 爪讚拽 诪砖诇讱 讚讛专讬 注"讝 讗谞讜 讚谞讬谉 讗讬 谞砖讞讟讛 注讚 砖诇讗 谞转讙讬讬专 讜讻讬讜谉 砖讝讛 讙讜驻讬讛 住驻拽 讗讬 砖讬讬讱 讘讜 爪讚拽 诪砖诇讱 讛讚专讬谞谉 诇讻诇诇谉 讗讜拽讬 诪诪讜谞讗 讘讞讝拽转 诪专讬讛 讜讙诐 讝讛 谞讻讜谉 讘注讝讛"讬. 讜砖讗专 讚讘专讬 诪专讚讻讬 讗诇讜 讬讘讜讗专讜 讘住讜祝 讛拽讜谞讟专住:


讜讻注讬谉 讝讛 转专爪转讬 诇讛专讘 诪' 讘爪诇讗诇 专讗谞砖讘讜专讙 讝爪"诇 诪驻专讗讙 讘注讛"诪 住' 讛讜专讛 讙讘专. 砖讛拽砖讛 讘诪讻转讘讜 讗诇讬 讻转讜讘 诪讬讘诪讜转 爪"讟 讻讛谞转 砖谞转注专讘 讜诇讚讛 讘讜诇讚 砖驻讞转讛 讚驻讟讜专讬谉 诪诪转谞讜转 讻讛讜谞讛 砖讗讬谞诐 讬讻讜诇讬诐 诇讛讜爪讬讗 诪讬讚诐 讗诪讗讬 诇讗 谞讬诪讗 爪讚拽 诪砖诇讱 讜转谉 诇讜 讜讛转诐 诇讗 砖讬讬讱 讘讞讝拽转 驻讟讜专讗 拽讬讬诪讗. 讜讛砖讘转讬 诇讜 讛转诐 注诇 讝讛 讗谞讜 讚谞讬谉 注诇 讻诇 讗讞讚 讗诐 讬砖专讗诇 讛讜讗 讜讛讜讟诇 注诇讬讜 爪讚拽 诪砖诇讱 讜转谉 诇讻讛谉 讗讜 讘讛讬驻讜讱 讛讜讗 讻讛谉 讜讗讬讚讱 诪爪讜讛 注诇讬讜 诇讛爪讚讬拽讜 讜讗讜拽讬 诪诪讜谉 讻诇 讗' 讘讞讝拽转讜 讜拽"诇:


讜注讬讬谉 讘驻诇转讬 住讜祝 住讬' 住"讙 讚讗诐 讘专讜专 砖谞转讙讬讬专 讘讞爪讜转 讛讬讜诐. 讜讛住驻拽 讘砖讞讬讟转 讛驻专讛 讗讜拽诪讬' 讘讞讝拽转 讞讬 讜讛砖转讗 谞砖讞讟讛 讗讞专 讛讙讬专讜转 讚讗讬转讗 讘讻转讜讘讜转 讚诪讜爪讬讗讬谉 诪诪讜谉 讘讞讝拽转 讛讙讜祝 注"砖 讜讬砖 诇讚讞讜转 讻谞"诇 讛转诐 讞讬讜讘讜 讘专讜专 砖讻' 诇讛 讻转讜讘讛 注"讻 诪讜拽诪讬谞谉 讗讞讝拽转 讛讙讜祝 讜诪讜爪讬讗讬诐 诪诪讜谉. 讗讘诇 讛讻讗 讗讬谉 讞讬讜讘讜 讘专讜专 诪讗谉 诇讬诪讗 诇谉 砖讻讘专 谞转讙讬讬专 讜谞讻谞住 诇爪讚拽 诪砖诇讱 讻诇诇 讗讜 诇砖讜诐 讞讬讜讘:


讜讛专"谉 讛拽砖讛 诪砖"住 讚讬讜诪讗 讚拽讗诪专 诪注砖专 注谞讬 讛诪诪注"讛 讜专讗讬转讬 讘住' 讬讚 讚讜讚 砖诐 砖讻' 讚诇专诪讘"诐 讚住"诇 讻讛讬专讜砖诇诪讬 讚诇讗 谞讞砖讚讜 注"讛 注诇 诪注砖专 注谞讬 讜爪专讬讱 诇拽专讜转 砖诐 诪砖讜诐 讚诇讗 诇讬转讬 诇讗讞诇讜驻讬 讘诪注砖专 砖谞讬. 讗"讻 诇拽"诪 讚砖"住 讚讗诪专 讛诪诪注"讛 诇专讜讜讞讗 讚诪讬诇转讗 拽讗诪专 讛讻讬 讗讬讬讚讬 讚诪注砖专 专讗砖讜谉 讜诇注讜诇诐 注讬拽专 讛讟注诐 诪砖讜诐 讚诇讗 谞讞砖讚讜 讜诇拽"诪 拽讜' 讛专"谉 讚砖诪注转讬谉 讗诇讜 讚讘专讬讜 讝"诇 讜讘诪讞"讻 诇讗 谞"诇 讚讘专讬讜. 讚讬讜转专 讛讬讛 专讗讜讬 砖讛砖"住 讬爪专祝 诪注砖专 注谞讬 注诐 转专讜诪讛 讙讚讜诇讛 砖砖谞讬讛诐 诇讗 谞讞砖讚讜. 讜诪讛 诇谞讜 诇讜诪专 讟注诐 砖讗讬谞诐. 诪砖讜诐 讗讬讬讚讬 讚诪注砖专 专讗砖讜谉. 讗诇讗 讘讛讬驻讜讱 讛讜讗 讚讗诪转 讚诇讗 谞讞砖讚讜. 专拽 爪专讬讱 诇讛驻专讬砖 讜诇拽专讜讗 砖诐 讚诇讗 诇讬转讬' 诇讗讞诇讜驻讬 注诐 诪注砖专 砖谞讬. 讜讚诇讗 转拽砖讬 讗"讻 讬讛讬讛 爪专讬讱 诇讬转谞讜 讙"讻 诇注谞讬讬诐 讚诇讗 诇讬转讬' 诇讗讞诇讜驻讬 讘诪注"砖 讜诇讗讻诇讜 讞讜抓 诇讬专讜砖诇讬诐. 讜注诇 讝讛 拽讗诪专 诇讗 讗转讬 诇讗讞诇讜驻讬 讚讬讚讜注 讘诪诪讜谉 讛讚讬讜讟 讗诪专讬谞谉 讛诪诪注"讛 讜诇讗 诪讬讞诇驻讬 讘诪注"砖. 谞诪爪讗 讛讚专讗 拽讜' 讛专"谉 诇讚讜讻转讗. 讗讘诇 讛讗诪转 讻诪"砖 诇注讬诇 讛转诐 诇讬讻讗 讗讬住讜专 讘诇 讬讞诇 专拽 诪诪讜谉 诪砖讗"讻 讛讻讗 讘驻讗讛 讜爪讚拽讛:


讘讛讙讛转 专诪"讗 住讬' 专谞"讞 住注讬祝 讬"讙 讗诐 讞砖讘 讘诇讘讜 讜讻讜' 讚讗诐 讗诪专 讻讜驻讬谉 讜讻讜' 讻转讘转讬 注诇 讙诇讬讜谉 砖"注 砖诇讬 讜讝"诇. 诇砖讜谉 讝讛 爪"注 驻砖讬讟讗 砖讗诐 讗讬谉 讗谞讜 讬讜讚注讬诐 诪讞砖讘转讜 讗"讗 诇讻讜驻讜 讜讗诐 讛讙讬讚 诇谞讜 砖讞讬砖讘 讻讻讛 驻砖讬讟讗 砖讻讜驻讬谉 诇拽讬讬诐. 讜讘诪专讚讻讬 砖诐 讻' 讚诇讛讻讬 讗讬转诪专 讗诪讬专讛 诇讙讘讜讛 讜诇讗 讗讬转诪专 诪讞砖讘讛 诇讙讘讜讛 诪砖讜诐 讚诪讬讬专讬 诪讻驻讬转 讘"讚 讜讝讛 诇讗 砖讬讬讱 讘诪讞砖讘讛 砖讛专讬 诇讗 谞讜讚注 诪讞砖讘讛 注讚 砖讬讗诪专 注"砖 讜讘讚"诪 讻讗谉 讗讜转 讘'. 讜讗"讻 诇砖讜谉 专诪"讗 诪讙讜诪讙诐. 讜诇驻注"讚 讻爪"诇 讜讗讬谉 爪专讬讱 讗诪讬专讛 讗诇讗 讗诐 讗诪专 砖讞讬砖讘 讻讜驻讬谉 讗讜转讜 诇拽讬讬诐 诪讞砖讘转讜. 讻谞诇注"讚 谞讻讜谉 注讻"诇 注诇 讛讙诇讬讜谉:


诪"砖 诪专讚讻讬 住"驻 讛讝专讜注 讚讞讜专讬 谞诪诇讬诐 讛"诇 拽讘讜注 讜谞转拽砖讛 讘讚讘专讬讜 讘诪"诇 讛诇讻讜转 诪砖讻讘 讜诪讜砖讘. 讻讘专 讬砖讘转讬 讘讝讛 讻诪讛 驻注诪讬诐 讘讻诪讛 讗讜驻谞讬诐 讜讻注转 谞诇注"讚 讛讗诪转 讚诪砖诪注 诇讬 诪诇砖讜谉 转讜住' 讞讜诇讬谉 讜专砖"讬 砖诐. 讚讻诇 诪讛 砖讙专专讜 讛谞诪诇讬诐 讗注驻"讬 砖讗驻砖专 砖讙专专讜 诪讛诇拽讟 诪"诪 诪讜转专 讘诇讬 驻拽驻讜拽 讚诪专讜讘讗 驻专讬砖. 讗讱 讛住驻拽 讛讜讗 讚诇诪讗 讛讜讗 诪诪讛 砖谞驻诇 诪讬讚 讛拽讜爪专讬诐 诇讻讗谉 讜诇讗 注"讬 讙专讬专转 谞诪诇讬诐 讜讝讛 讻讬讜谉 砖讛讜谞讞 讻讗谉 讘讬讚讬 讗讚诐 讛讜"诇 拽讘讜注 讜讻诪注"诪 讚诪讬 讜诇讝讛 谞转讻讜讜谉 讛讙讛转 诪专讚讻讬 讜专"诇 讗注"讙 砖讙诐 讝讛 驻专讬砖 诪专讜讘 讛砖讚讛 诪"诪 讻讬讜谉 砖讛讜谞讞 砖诐 注"讬 讛拽讜爪专讬诐 讛讜"诇 拽讘讜注 讻诪讜 讘砖专爪讬诐 讚诇讗 谞讬诪讗 诪专讜讘讗 讚注诇诪讗 讚讛讜讛 砖专爪讬诐 讟讛讜专讬诐 驻专砖讬 讗讜 诪专讜讘讗 讻讻专讜转 讚注诇诪讗 讚讛讜讛 讞诪抓 驻专砖讬 讗诇讗 讻讬讜谉 砖讛爪讬讘讜专讬诐 诪讜谞讞讜转 讻讗谉 讛"诇 拽讘讜注 讜砖讜讘 诪讛 砖驻讬专砖 诪谉 讛拽讘讜注 讛讝讛 讗讞"讻 讛讜"诇 驻专讜砖 讗讘诇 讛讻专讬 讙讜驻讗 讛"诇 拽讘讜注 讜讛"谞 讛诇拽讟 砖谞驻诇 注"讬 讛拽讜爪专讬诐 讛讜"诇 拽讘讜注:


诪讜讚讛 专"注 诇注谞讬谉 诪诇拽讜转 讜讻讜' 讚注转 讛专"谉 讚诪讬讬专讬 讛讻诇 讘讗讜诪专 砖诇讗 讗讜讻诇 诇讱 讗讘诇 讘诪谞讜讚讛 诇讞讜讚 讗讬谞讜 讻诇讜诐. 讜讻' 讻谉 诇砖讬讟转讜 诇注讬诇 讛' 注"讘 砖讻' 讜讗驻讬' 讘讚讘讜专讗 谞诪讬 诇讗 诪讬转住专 讜讻讜' 讜注"砖 讜讛"谞 诇讗 讛讜讛 讻诇讜诐. 讗讱 诇讚注转 讛讗讬讻讗 诪讗谉 讚讗诪专 砖讻' 砖诐 讚讘诪讜讚专谞讬 诪诪讱 讗住讜专 诇讗讬砖转注讜讬讬 讘讛讚讬讛 讜讻讜' 讜讘诪专讜讞拽谞讬 诪诪讱 讗住讜专 诇诪讬拽诐 讘讚' 讗诪讜转 讚讬诇讬' 讜讛讜讗 讘讗诪转 讚注转 讛专诪讘"诐 驻讬"讗 诪谞讚专讬诐 讛诇讻讛 讻"讘 讻"讙 注"砖. 讗"讻 讛"谞 讘讗讜诪专 诪谞讜讚讛 诪砖讜诪转 讘诇讬 讛讝讻专转 讗讻讬诇讛 讗住讜专 讘讚' 讗诪讜转 讜讻"讻 专诪讘"诐 诇讛讚讬讗 砖诐. 讜讛谞讛 讚注转 讛专"谉 讘诪谞讜讚讛 诇专讘谞谉 讜讘诪砖讜诪转 诇讻"注 讗驻讬' 讛讝讻讬专 讗讻讬诇讛 讗讬谞讜 讻诇讜诐. 讜讬砖 讘讝讛 砖讟讛 讗讞专转 讚诪讬讬转讬 讻"诪 砖诐 讚住"诇 讚注讻"驻 讗住讜专 诇讗讻讜诇 讘转讜讱 讚' 讗诪讜转. 讜讛讬讬谞讜 诇讛住讜讘专讬诐 诪谞讜讚讛 讘诇讬 讗讻讬诇讛 讛讜讛 诪专讜讞拽 诪讚' 讗诪讜转 讗"讻 讘讛讝讻讬专讜 讗讻讬诇讛 讗住讜专 诇讗讻讜诇 讘转讜讱 讚"讗 砖诇讜. 讜讗"讻 讬讜讘谉 讚讘专讬 讛专讗讘"讚 砖诐 讚讛讜讗 驻住拽 讻专讘谞谉. 讜讗"讻 讘讬谉 讘诪谞讜讚讛 讘讬谉 讘诪砖讜诪转 讜讛讝讻讬专 讗讻讬诇讛 讗住讜专 诇讗讻讜诇 讘讚' 讗诪讜转讬讜. 讗诪谞诐 专诪讘"诐 驻住拽 讻专"注 诪讚拽讗讬 讗讘讬讬 讻讜讜转讬讛 讗"讻 讘诪谞讜讚讛 讜讛讝讻讬专 讗讻讬诇讛 讗住讜专 讗驻讬诇讜 讞讜抓 诇讚' 讗诪讜转讬讜 诇讗讻讜诇 诪砖诇讜 讜讗讬谞讜 诇讜拽讛. 讗讱 拽砖讛 注诇讬讜 讚注讻"驻 讛讜"诇 诇讛讝讻讬专 讚讘诪砖讜诪转 讗住讜专 注讻"驻 诇讗讻讜诇 讘转讜讱 讚' 讗诪讜转 砖诇讜. 讜讙诐 讘诪谞讜讚讛 谞讛讬 讚讞讜抓 诇讚"讗 讗讬谞讜 诇讜拽讛 讚专"注 讞讜讻讱 讜讗讬谞讜 诇讜拽讛 诪"诪 讘讗讜讻诇 诪砖诇讜 讘转讜讱 讚"讗 诇讜拽讛 诪诪"谞. 讜爪"诇 讚住诪讬讱 注爪诪讜 注诇 诪"砖 讻讘专 诇注讬诇 讘诪谞讜讚讛 讜诪砖讜诪转 讗住讜专 诇诪讬拽诐 讘讚' 讗诪讜转讬讜 讗"讻 诪诪讬诇讗 讻砖讛讝讻讬专 讗讻讬诇讛 讗住讜专 诇讗讻讜诇 讘讚' 讗诪讜转讬讜 讜驻砖讜讟 讛讜讗:


讜讚注 讚谞诇注"讚 讗驻讬' 诇讛住讜讘专讬诐 讚诪谞讜讚讛 讜诪砖讜诪转 讘诇讬 讗讻讬诇讛 讛讬讬谞讜 讚诇讗 诇诪讬拽诐 讘讚' 讗诪讜转讬讜 诪"诪 讻砖讛讝讻讬专 砖讗谞讬 讗讜讻诇 诇讱 讗讬谞讜 讗住讜专 诇诪讬讻诇 讘讚' 讗诪讜转讬讜 讚讚讜拽讗 讛专诪讘"诐 讜住讬注转讜 讚讙专住 砖讗讬谞讬 讗讜讻诇 诇讱 讘讬讜"讚 讜讻转讘 砖诇讗 讗讜讻诇 诇讱 讗"讻 诪砖诪注讜转讜 砖诇讗 讗讜讻诇 讘讚' 讗诪讜转 砖诇讱. 讗讘诇 砖讗讜讻诇 诇讱 诇讗 诪讬讘注讬讗 诇讛专诪讘"诐 讚住"诇 讘讻讜诇讬讛 诪转谞讬' 讚砖讗讜讻诇 诇讱 讗讻讬诇谞讗 诪砖诪注 讜讗讬谞讜 诇砖讜谉 讗讬住讜专 讻诇诇. 讗诇讗 讗驻讬' 诇讛专"谉 诇注讬诇 讚讙专住 砖讗谞讬 讗讜讻诇 讜住"诇 讚砖讬"谉 砖讗谞讬 诪讜专讛 诇讗诪专 诪讛 砖讗谞讬 讗讜讻诇 讬讛讬' 拽讜谞诐. 讛讬讬谞讜 讻砖专讜爪讛 诇讗住讜专 讚讘专 诪讗讻诇 砖诇 驻诇讜谞讬 讗讘诇 讛讬讻讗 砖讗讬谞讜 专讜爪讛 诇讗住讜专 讛诪讗讻诇 讗诇讗 讛诪拽讜诐 砖诇讗 讬讗讻诇 讘转讜讱 讚' 讗诪讜转讬讜 讗"讗 诇驻专砖 讝讛 讘诇砖讜谉 砖讗谞讬 讗讜讻诇 讗诇讗 讘砖讗讬谞讬 讗讜讻诇 讗讘诇 讘砖讗谞讬 讗讜讻诇 诇讻"注 讗讬谞讜 讗住讜专 讻诇诇 讜讘诪谞讜讚讛 讜诪砖讜诪转 诇讞讜讚 讗住讜专 诇诪讬拽诐 讘讚' 讗诪讜转讬讜 讜讘砖讗讬谞讬 讗讜讻诇 讗讜 砖诇讗 讗讜讻诇 讞讜讝专 讛讚讬谉 诇讛谞"诇 讗讬 讛诇讻讛 讻专"注 讗住讜专 讘诪谞讜讚讛 诇讙诪专讬 讜讗讬 讻专讘谞谉 讗讝讬 讘讬谉 讘诪谞讜讚讛 讘讬谉 讘诪砖讜诪转 讗住讜专 讘讚' 讗诪讜转讬讜 注讻"驻. 讜讘讝讛 讬讜讘谞讜 讛讬讟讘 讚讘专讬 讛专讘"讬 讘砖"注 住讬' 专"讜 住注讬祝 讘' 讚讘专讬砖讗 诪讬讬专讬 讘砖讗谞讬 讗讜讻诇 讜讘住讬驻讗 诪讬讬专讬 讘砖讗讬谞讬 讗讜 讘砖诇讗 讗讜讻诇 讜讛砖"讱 诇讗 注诪讚 讘讝讛 讜讛专讘讛 诇讛拽砖讜转 讜讛讗诪转 讻诪讜 砖讻转讘转讬:


讜注讜讚 谞"诇 讚专讘 讞住讚讗 讚讗诪专 讘诪砖讜诪转 驻诇讬讙讬 住"诇 讻砖讬讟转 讛转讜住' 讜专砖讘"讗 讚住"诇 讚住讜讙讬' 讘诇讗 讛讝讻讬专 讗讻讬诇讛 讗讘诇 讗诐 讛讝讻讬专 讗讻讬诇讛 谞讞转讬谞谉 讚专讙讗 讚讘诪谞讜讚讛 诇专"注 讞讬讬讘 诇讞诇讜讟讬谉 讜诇专讘谞谉 讞讜讻讱. 讜讗"讻 讬"诇 讘诪砖讜诪转 驻诇讬讙讬 诇专"注 讞讜讻讱 讜诇专讘谞谉 诪讜转专 诇讙诪专讬. 谞诪爪讗 诇讗讘讬讬 讜专"驻 住讬驻讗 讚诪转谞讬' 讘诪谞讜讚讛 讗专讬砖讗 拽讗讬 砖讛讝讻讬专 讗讻讬诇讛 讜讗驻"讛 专"注 讞讜讻讱 讗"讻 讘诪砖讜诪转 诇讗 驻诇讬讙讬 讜诇专"讞 住讬驻讗 诪讬诇转讗 讘讗驻讬 谞驻砖讛 讜诇讗 诪讬讬专讬 讘讛讝讻讬专 讗讻讬诇讛 讜讘讛讗 讞讜讻讱 专"注 讗讘诇 讘讛讝讻讬专 讗讻讬诇讛 讘诪谞讜讚讛 诇讜拽讛 讜讘诪砖讜诪转 讞讜讻讱 讜诇专讘谞谉 讘诪谞讜讚讛 讞讜讻讱 讜诪砖讜诪转 诪讜转专 诇讙诪专讬 讜拽"诇:





诪专讗讬转 讛注讬谉

讬砖 讬讚 诇爪讚拽讛 讜讻讜'. 注讬讬谉 诪讛 砖讻转讘转讬 讗谞讬 讛讚诇 讘拽讜谞讟专讬住 砖讬讜专讬 讘专讻讛 讬"讚 住讬诪谉 专谞"讞 讘住"讚:





砖注专讬 转讜专转 讘讘诇

(讝 专注"讗 专"谞) 讚"讛 讜诇注谞讬讬谉 讛诇讻讛 讜讻讜' 讜转诪讛谞讬 注诇讬讛谉 讜讻讜'.鈥斪⒆�' 讘拽专讘谉 谞转谞讗诇 注诇 讛专讗"砖 讗讜转 讬讜"讚, 砖转讬专抓 转诪讬讛转 讛专"谉: 讜讬驻讛 讗诪专, 砖讻谉 诪爪讬谞讜 讘诪谞讞讜转 (拽讜 讘) 讘谞讜讚专 拽专讘谉 讜住驻拽 诇讜 讗讬讚 讛讬讛 注谞讬讬谉 讛谞讚专, 砖讞讬讬讘 诇讛讘讬讗 讻诇 讻讱 注讚 砖讬讗诪专 诇讗 诇讻讱 谞转讻讜讜谞转讬.

